title: Uznesenie Súdneho dvora (štvrtá komora) z 29. októbra 2004 vo veci C-18/04 P: Grégoire Krikorian a iní proti Európskemu parlamentu, Rade Európskej únie, Komisii Európskych spoločenstiev (Odvolanie — Mimozmluvná zodpovednosť Spoločenstva — Žaloba o náhradu škody — Odvolanie čiastočne zjavne neprípustné a čiastočne zjavne nedôvodné)

text:
               22.1.2005

               SK

               Úradný vestník Európskej únie

               C 19/10

      UZNESENIE SÚDNEHO DVORA

   (štvrtá komora)
   z 29. októbra 2004
   vo veci C-18/04 P: Grégoire Krikorian a iní proti Európskemu parlamentu, Rade Európskej únie, Komisii Európskych spoločenstiev (1)

   (Odvolanie - Mimozmluvná zodpovednosť Spoločenstva - Žaloba o náhradu škody - Odvolanie čiastočne zjavne neprípustné a čiastočne zjavne nedôvodné)
   (2005/C 19/20)
   Jazyk konania: francúzština
   Vo veci C-18/04 P, predmetom ktorej je odvolanie podľa článku 56 Štatútu Súdneho dvora, ktoré podali dňa 16. januára 2004 Grégoire Krikorian, bydliskom v Bouc-Bel-Air (Francúzsko), Suzanne Krikorian, rodená Tatoyan, bydliskom v Bouc-Bel-Air (Francúzsko), Euro-Arménie ASBL, so sídlom v Marseille (Francúzsko), (v zastúpení: P. Krikorian, advokát), ďalší účastníci konania: Európsky parlament (v zastúpení: A. Baas a R. Passos, splnomocnení zástupcovia), Rada Európskej únie (v zastúpení: S. Kyriakopoulou a G. Marhic, splnomocnení zástupcovia), Komisia Európskych spoločenstiev (v zastúpení: C. Ladenburger a F. Dintilhac, splnomocnení zástupcovia), Súdny dvor (štvrtá komora), v zložení: predseda štvrtej komory K. Lenaerts, sudcovia N. Colneric (spravodajkyňa) a J. N. Cunha Rodrigues, generálny advokát: M. Poiares Maduro, tajomník: R. Grass, vydal dňa 29. októbra 2004 uznesenie, ktorého výrok znie:

               1.

               Odvolanie sa zamieta.

               2.

               Odvolatelia sú povinní nahradiť trovy odvolacieho konania.

      (1)  Ú. v. EÚ C 94 zo 17.4.2004


title: Vec T-323/10: Žaloba podaná 3. augusta 2010 — Chabou/ÚHVT — Chalou Kleiderfabrik (CHABOU)

text:
               23.10.2010

               SK

               Úradný vestník Európskej únie

               C 288/42

      Žaloba podaná 3. augusta 2010 — Chabou/ÚHVT — Chalou Kleiderfabrik (CHABOU)
      (Vec T-323/10)
      ()
      (2010/C 288/81)
      Jazyk žaloby: nemčina

         Účastníci konania

         Žalobca: Chickmouza Chabou (Rheine, Nemecko) (v zastúpení: K.-J. Triebold, Rechtsanwalt)

         Žalovaný: Úrad pre harmonizáciu vnútorného trhu (ochranné známky a vzory)

         Ďalší účastník konania pred odvolacím senátom: Chalou Kleiderfabrik GmbH (Herschweiler-Pettersheim, Nemecko)

         Návrhy žalobcu

                  —

                  Zrušiť rozhodnutie prvého odvolacieho senátu Úradu pre harmonizáciu vnútorného trhu (ÚHVT) z 20. mája 2010 vo veci R 1165/2009-1, resp. ho zmeniť a zamietnuť námietku

         Žalobné dôvody a hlavné tvrdenia

         Prihlasovateľ ochrannej známky Spoločenstva: žalobca.

         Prihlasovaná ochranná známka Spoločenstva: slovná ochranná známka CHABOU pre tovary triedy 25.

         Majiteľ ochrannej známky alebo označenia, ktoré je základom námietky: Chalou Kleiderfabrik GmbH.

         Ochranná známka alebo označenie, ktoré je základom námietky: slovná ochranná známka Chalou pre tovary triedy 25 zapísaná ako národná ochranná známka a ako medzinárodný zápis.

         Rozhodnutie námietkového oddelenia: vyhovenie námietke.

         Rozhodnutie odvolacieho senátu: zamietnutie odvolania.

         Dôvody žaloby: napadnuté rozhodnutie nezohľadňuje osobitné okolnosti v tejto veci, ale čisto formálne a schematicky uplatňuje vyvinuté zásady týkajúce sa otázok podobnosti znakov a chránených tovarov a služieb vzhľadom na pravdepodobnosť zámeny bez toho, aby dostatočne zohľadnilo konkrétne aspekty v tejto veci a požadované komplexné posúdenie.


title: Vec T-81/12: Žaloba podaná 15. februára 2012 — Beco/Komisia

text:
               21.4.2012

               SK

               Úradný vestník Európskej únie

               C 118/30

         Žaloba podaná 15. februára 2012 — Beco/Komisia
   (Vec T-81/12)
   2012/C 118/50
   Jazyk konania: nemčina

      Účastníci konania

      Žalobca: Beco Metallteile-Handels GmbH (Spaichingen, Nemecko) (v zastúpení: T. Pfeiffer, advokát)

      Žalovaná: Európska komisia

      Návrhy

   Žalobca navrhuje, aby Všeobecný súd:

               —

               zrušil rozhodnutie Komisie K(2011) 9112 v konečnom znení z 13. decembra 2001 a

               —

               zaviazal Komisiu na náhradu trov konania podľa článku 87 ods. 2 Rokovacieho poriadku Všeobecného súdu.

      Dôvody a hlavné tvrdenia

   Na podporu svojej žaloby žalobca tvrdí, že jeho žiadosť o náhradu antidumpingového cla bola na rozdiel od názoru Komisie podaná v stanovenej lehote, nemala byť rozhodnutím z 13. decembra 2011 zamietnutá a preto bola prípustná.
   V tejto súvislosti žalobca poukazuje na to, že žiadosť bola predložená v rámci lehoty šiestich mesiacov stanovenej v článku 11 ods. 8 nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1). Podľa tohto ustanovenia žiadosť o náhradu predpokladá, že žiadateľ zaplatil stanovené clo. Na rozdiel od tvrdenia Komisie žalobca uvádza, že lehota šiestich mesiacov uvedená v článku 11 ods. 8 nariadenia č. 384/96 nemôže uplynúť predtým, ako sa žiadosť o náhradu stane prípustnou.
   Z oznámenia Komisie z 29. mája 2002 o náhrade antidumpingových ciel (2) vyplýva, že „len transakcie, v súvislosti s ktorými boli andidumpingové clá v plnej miere zaplatené, môžu byť predmetom“ [neoficiálny preklad] žiadostí o náhradu [bod 2.1, písm. b) oznámenia]. Podľa žalobcu toto oznámenie rovnako výslovne uvádza, že len dovozcovia, ktorí „môžu dokázať, že priamo alebo nepriamo zaplatili antidumpingové clá za daný dovoz“ [neoficiálny preklad], môžu požiadať o náhradu [bod 2.2 písm. a) oznámenia].
   Žalobca tiež tvrdí, že rozhodnutie z 13. decembra 2011 zasahuje do právnej istoty, ktorú žalobca mohol získať na základe oznámenia Komisie z 29. mája 2002, a že porušuje zásadu dobrej viery.
   Okrem toho žalobca uvádza, že rozhodnutie z 13. decembra 2011 porušuje zásadu právnej istoty.

      (1)  Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. ES L 56, s. 1; Mim. vyd. 11/010, s. 45).

      (2)  Oznámenie Komisie z 29. mája 2002 o náhrade antidumpingových ciel (Ú. v. ES C 127, s. 10).


title: Vec T-233/14: Žaloba podaná 14. apríla 2014 – Intesa Sanpaolo/ÚHVT (NEXTCARD)

text:
               21.7.2014

               SK

               Úradný vestník Európskej únie

               C 235/21

         Žaloba podaná 14. apríla 2014 – Intesa Sanpaolo/ÚHVT (NEXTCARD)
   (Vec T-233/14)
   2014/C 235/28
   Jazyk konania: taliančina

      Účastníci konania

      Žalobkyňa: Intesa Sanpaolo SpA (Turín, Taliansko) (v zastúpení: P. Pozzi, G. Ghisletti a F. Braga, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie piateho odvolacieho senátu Úradu pre harmonizáciu vnútorného trhu (ochranné známky a vzory) z 10. februára 2014 vo veci R 1807/2013-5,

               —

               zaviazal ÚHVT na náhradu trov konania.

      Dôvody a hlavné tvrdenia

      Prihlasovaná ochranná známka Spoločenstva: slovná ochranná známka NEXTCARD, prihláška ochrannej známky Spoločenstva č. 1 1 3 79  931 pre tovary a služby zaradené do tried 9 a 36.

      Rozhodnutie prieskumového pracovníka: čiastočné zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 75 nariadenia č. 207/2009.


title: Vec F-92/06: Žaloba podaná 11. augusta 2006 – Antas/Rada

text:
               30.9.2006

               SK

               Úradný vestník Európskej únie

               C 237/21

         Žaloba podaná 11. augusta 2006 – Antas/Rada
   (Vec F-92/06)
   (2006/C 237/37)
   Jazyk konania: francúzština
   Účastníci konania

      Žalobkyňa: Magdalena Antas (Varšava, Poľsko) (v zastúpení: S. Orlandi, A. Coolen, J.-N. Louis a E. Marchal, advokáti)

      Žalovaná: Rada Európskej únie
   Návrhy žalobkyne

               —

               zrušiť rozhodnutie Rady, ktorým sa zamieta žiadosť žalobkyne smerujúca k náhrade škody utrpenej z dôvodu viacerých chýb, ktorých sa dopustila inštitúcia,

               —

               stanoviť účastníkom konania lehotu s cieľom umožniť im dohodnúť sa na spravodlivej náhrade ujmy, ktorú utrpela žalobkyňa,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobkyni vznikol služobný pomer na Generálnom sekretariáte Rady ako pomocný zamestnanec 1. novembra 2003 a platnosť jej zmluvy skončila 31. marca 2005. Od 1. januára 2005 ju Rada z úradnej moci pridružila do povinného režimu belgického sociálneho zabezpečenia pre tri posledné roky zamestnania. Následne Rada oznámila žalobkyni jej pridruženie k tomuto režimu so spätnou účinnosťou od vzniku jej služobného pomeru. Podľa žalobkyne však z dôvodu omeškania jej pridruženia nemohla splniť podmienky prístupu k belgickým dávkam v nezamestnanosti, ustanovenými kráľovským nariadením z 25. novembra 1991, ktorým sa upravujú dávky v nezamestnanosti. (1) V dôsledku tejto skutočnosti nemohla predložiť dôkaz o tom, že disponuje dostatočnými zdrojmi, aby mohla získať právo pobytu na belgickom území na viac ako tri mesiace, v súlade s článkom 7 smernice 2004/38/ES (2). Okrem iného omeškanie pridruženia ju pripravilo o výhodu vyplývajúcu z prílohy XII zmluvy o pristúpení Poľska k Európskej únii, ktorá jej umožňuje prístup na belgický pracovný trh.
   Na podporu svojej žaloby sa žalobkyňa dovoláva najmä porušenia článku 70 Podmienok zamestnávania ostatných zamestnancov (PZOZ), ktorý stanovuje povinnosť inštitúcie pridružiť pomocného zamestnanca do povinného režimu sociálneho zabezpečenia a vziať si na starosť platby poistného na sociálne zabezpečenie stanovené platnou právnou úpravou.
   Ďalej žalobkyňa uvádza porušenie článku 4 a 8 kráľovského nariadenia z 5. novembra 2002, ktorým sa zavádza povinnosť okamžitého ohlásenia zamestnania. (3)

   Na záver sa žalobkyňa dovoláva porušenia povinnosti starostlivosti.

      (1)  Belgický monitor z 31. decembra 1991, s. 29888.

      (2)  Smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS.

      (3)  Belgický monitor z 20. novembra 2002, s. 51778.


title: Vec C-244/15: Rozsudok Súdneho dvora (siedma komora) z 26. mája 2016 – Európska komisia/Helénska republika (Nesplnenie povinnosti členským štátom — Dane — Voľný pohyb kapitálu — Článok 63 ZFEÚ — Článok 40 Dohody o EHP — Daň z dedičstva — Právna úprava členského štátu, ktorá stanovuje oslobodenie od dane z dedičstva súvisiacej s hlavným bydliskom, pod podmienkou, že dedič má trvalé bydlisko v tomto členskom štáte — Obmedzenia — Odôvodnenie)

text:
               18.7.2016

               SK

               Úradný vestník Európskej únie

               C 260/9

         Rozsudok Súdneho dvora (siedma komora) z 26. mája 2016 – Európska komisia/Helénska republika
   (Vec C-244/15) (1)

   ((Nesplnenie povinnosti členským štátom - Dane - Voľný pohyb kapitálu - Článok 63 ZFEÚ - Článok 40 Dohody o EHP - Daň z dedičstva - Právna úprava členského štátu, ktorá stanovuje oslobodenie od dane z dedičstva súvisiacej s hlavným bydliskom, pod podmienkou, že dedič má trvalé bydlisko v tomto členskom štáte - Obmedzenia - Odôvodnenie))
   (2016/C 260/11)
   Jazyk konania: gréčtina

      Účastníci konania

      Žalobkyňa: Európska komisia (v zastúpení: D. Triantafyllou a W. Roels, splnomocnení zástupcovia)

      Žalovaná: Helénska republika (v zastúpení: M. Tassopoulou a V. Karrá, splnomocnení zástupcovia)

      Výrok rozsudku

               1.

               Helénska republika si tým, že prijala a ponechala v účinnosti právnu úpravu, ktorá stanovuje oslobodenie od dane z dedičstva súvisiacej s hlavným bydliskom a ktorá sa uplatňuje len na štátnych príslušníkov Európskej únie s bydliskom v Grécku, nesplnila povinnosti, ktoré jej vyplývajú z článku 63 ZFEÚ a článku 40 Dohody o Európskom hospodárskom priestore z 2. mája 1992.

               2.

               Helénska republika je povinná nahradiť trovy konania.

      (1)  Ú. v. EÚ C 228, 13.7.2015.


title: Vec C-316/08: Návrh na začatie prejudiciálneho konania, ktorý podal Corte Suprema di Cassazione (Taliansko) 15. júla 2008 – Latex srl/Agenzia delle Entrate, Amministrazione dell'Economia e delle Finanze

text:
               11.10.2008

               SK

               Úradný vestník Európskej únie

               C 260/6

         Návrh na začatie prejudiciálneho konania, ktorý podal Corte Suprema di Cassazione (Taliansko) 15. júla 2008 – Latex srl/Agenzia delle Entrate, Amministrazione dell'Economia e delle Finanze
   (Vec C-316/08)
   (2008/C 260/09)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Corte Suprema di Cassazione
   Účastníci konania pred vnútroštátnym súdom

      Dovolateľka: Latex srl

      Odporcovia: Agenzia delle Entrate, Amministrazione dell'Economia e delle Finanze
   Prejudiciálne otázky

               1.

               Má sa článok 18 ods. 4 šiestej smernice (1), s prihliadnutím na neutrálnu povahu DPH, vykladať v tom zmysle, že dovoľuje členským štátom, aby úplne vylúčili právo na odpočítanie aj v období, ktoré nasleduje za dotknutými rokmi, a stanovili len možnosť vrátenia?

               2.

               V prípade kladnej odpovede, vyplýva z vyššie uvedeného článku, ako aj zo zásady účinnosti ochrany práv vyplývajúcich z právneho poriadku Spoločenstva, povinnosť členského štátu zabezpečiť toto vrátenie v primeranej lehote?

      (1)  Ú. v. ES L 145, s. 1; Mim. vyd. 09/001, s. 23.


title: Vec T-15/05: Rozsudok Súdu prvého stupňa z  31. mája 2006  – De Waele/ÚHVT (tvar salámy) ( Ochranná známka Spoločenstva — Trojrozmerná ochranná známka — Tvar salámy — Absolútne dôvody zamietnutia — Rozlišovacia spôsobilosť — Článok 7 ods. 1 písm. b) nariadenia (ES) č. 40/94 )

text:
               29.7.2006

               SK

               Úradný vestník Európskej únie

               C 178/32

         Rozsudok Súdu prvého stupňa z 31. mája 2006 – De Waele/ÚHVT (tvar salámy)
   (Vec T-15/05) (1)

   („Ochranná známka Spoločenstva - Trojrozmerná ochranná známka - Tvar salámy - Absolútne dôvody zamietnutia - Rozlišovacia spôsobilosť - Článok 7 ods. 1 písm. b) nariadenia (ES) č. 40/94“)
   (2006/C 178/58)
   Jazyk konania: holandčina
   Účastníci konania

      Žalobca: Wim De Waele, (Bruggy, Belgicko) (v zastúpení: P. Maeyaert, S. Granata a R. Vermeire, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: W. Verburg, splnomocnený zástupca)
   Predmet veci
   Žaloba proti rozhodnutiu prvého odvolacieho senátu ÚHVT zo 16. novembra 2004 (vec R 820/2004-1), ktoré sa týka zápisu trojrozmernej ochrannej známky tvorenej tvarom salámy ako ochrannej známky Spoločenstva
   Výrok rozsudku

               1.

               Žaloba sa zamieta.

               2.

               Žalobca je povinný nahradiť trovy konania.

      (1)  Ú. v. EÚ C 57, 5.3.2005.


title: Vec T-88/11: Žaloba podaná 18. februára 2011 — BIA Separations/Komisia

text:
               2.4.2011

               SK

               Úradný vestník Európskej únie

               C 103/27

         Žaloba podaná 18. februára 2011 — BIA Separations/Komisia
   (Vec T-88/11)
   2011/C 103/47
   Jazyk konania: angličtina

      Účastníci konania

      Žalobkyňa: BIA Separations d.o.o. (Ľubľana, Slovinsko) (v zastúpení: G. Berrisch, advokát, a N. Chesaites, barrister)

      Žalovaná: Európska komisia

      Návrhy žalobkyne

               —

               zrušiť implicitné rozhodnutie Komisie z 10. decembra 2010, ktorým bola zamietnutá opätovná žiadosť žalobkyne o prístup k rozhodnutiu Komisie týkajúcemu sa Dohody o spolupráci medzi Európskym spoločenstvom a Európskou investičnou bankou o finančnom nástroji s rozdelením rizika [K(2008) 2181] a k návrhu rozhodnutia Komisie o zmene a doplnení Dohody o spolupráci medzi Európskym spoločenstvom a Európskou investičnou bankou o finančnom nástroji s rozdelením rizika [K(2008) 8058],

               —

               zaviazať Komisiu na náhradu trov konania.

      Žalobné dôvody a hlavné tvrdenia

   Žalobkyňa na podporu svojej žaloby uvádza jediný žalobný dôvod založený na porušení článku 296 ZFEÚ Komisiou tým, že neodpovedala na opätovnú žiadosť žalobkyne o prístup k informáciám v lehote stanovenej v článku 8 ods. 1 a 2 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1).

      (1)  Ú. v. ES L 145, s. 43; Mim. vyd. 01/003, s. 331.


title: Vec T-714/16: Uznesenie Všeobecného súdu z 9. februára 2017 – Asolo/EUIPO – Red Bull (FLÜGEL) („Ochranná známka Európskej únie — Konanie o výmaze — Zrušenie napadnutého rozhodnutia — Zastavenie konania“)

text:
               18.4.2017

               SK

               Úradný vestník Európskej únie

               C 121/34

         Uznesenie Všeobecného súdu z 9. februára 2017 – Asolo/EUIPO – Red Bull (FLÜGEL)
   (Vec T-714/16) (1)

   ((„Ochranná známka Európskej únie - Konanie o výmaze - Zrušenie napadnutého rozhodnutia - Zastavenie konania“))
   (2017/C 121/51)
   Jazyk konania: angličtina

      Účastníci konania

      Žalobca: Asolo LTD (Limassol, Cyprus) (v zastúpení: W. Pors, avocat)

      Žalovaný: Úrad Európskej únie pre duševné vlastníctvo (v zastúpení: A. Folliard-Monguiral a M. Capostagno, splnomocnení zástupcovia)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Red Bull GmbH (Fuschl am See, Rakúsko) (v zastúpení: A. Renck, avocat)

      Predmet veci

   Žaloba podaná proti rozhodnutiu piateho odvolacieho senátu EUIPO z 29. júla 2016 (vec R 282/2015-5) týkajúcemu sa konania o výmaze medzi spoločnosťami Red Bull a Asolo

      Výrok

               1.

               Konanie sa zastavuje.

               2.

               Úrad Európskej únie pre duševné vlastníctvo (EUIPO) znáša svoje vlastné trovy konania a je povinný nahradiť trovy konania spoločností Asolo LTD a Red Bull GmbH.

      (1)  Ú. v. EÚ C 462, 12.12.2016.


title: Rozsudok Súdneho dvora (veľká komora) z 15. februára 2005 vo veci C-12/03 P: Komisia Európskych spoločenstiev proti Tetra Laval BV (Odvolanie — Hospodárska súťaž — Nariadenie (EHS) č. 4064/89 — Rozhodnutie o vyhlásení koncentrácie „konglomerátneho typu“ za nezlučiteľnú so spoločným trhom — Pákový efekt — Rozsah súdneho preskúmania — Okolnosti, na ktoré treba prihliadať — Záväzky týkajúce sa správania)

text:
               2.4.2005

               SK

               Úradný vestník Európskej únie

               C 82/1

      ROZSUDOK SÚDNEHO DVORA

   (veľká komora)
   z 15. februára 2005
   vo veci C-12/03 P: Komisia Európskych spoločenstiev proti Tetra Laval BV (1)

   (Odvolanie - Hospodárska súťaž - Nariadenie (EHS) č. 4064/89 - Rozhodnutie o vyhlásení koncentrácie „konglomerátneho typu“ za nezlučiteľnú so spoločným trhom - Pákový efekt - Rozsah súdneho preskúmania - Okolnosti, na ktoré treba prihliadať - Záväzky týkajúce sa správania)
   (2005/C 82/02)
   Jazyk konania: angličtina
   Vo veci C-12/03 P, predmetom ktorej je odvolanie podľa článku 49 Štatútu Súdneho dvora, ktoré podala dňa 8. januára 2003 Komisia Európskych spoločenstiev, (splnomocnení zástupcovia: M. Petite, A. Whelan a P. Hellström), ďalší účastník konania: Tetra Laval BV, so sídlom v Amsterdame (Holandsko), (advokáti: A. Vandencasteele, D. Waelbroeck a M. Johnsson, A. Weitbrecht a S. Völcker), Súdny dvor (veľká komora), v zložení: predseda prvej komory P. Jann, vykonávajúci funkciu predsedu veľkej komory, predsedovia komôr C. W. A: Timmermans a A. Rosas (spravodajca), sudcovia C. Gulmann, J.-P. Puissochet, R. Schintgen, N. Colneric, S. von Bahr a J. N. Cunha Rodrigues, generálny advokát: A. Tizzano, tajomník: L. Hewlett, hlavná referentka, vyhlásil dňa 15. februára 2005 rozsudok, ktorého výrok znie:

               1.

               Odvolanie sa zamieta.

               2.

               Komisia Európskych spoločenstiev je povinná nahradiť trovy konania.

      (1)  Ú. v. EÚ C 70 z 22.3.2003


title: Vec F-73/08: Žaloba podaná 25. augusta 2008 – Marcuccio/Komisia

text:
               25.10.2008

               SK

               Úradný vestník Európskej únie

               C 272/51

         Žaloba podaná 25. augusta 2008 – Marcuccio/Komisia
   (Vec F-73/08)
   (2008/C 272/100)
   Jazyk konania: taliančina
   Účastníci konania

      Žalobca: Luigi Marcuccio (Tricase, Taliansko) (v zastúpení: G. Cipressa, advokát)

      Žalovaná: Komisia Európskych spoločenstiev
   Predmet a opis sporu
   Zrušenie viacerých rozhodnutí, ktorými Komisia zamietla žiadosti žalobcu smerujúce k tomu, aby mu boli uhradené liečebné náklady do výšky 100 % a aby bola Komisii z tohto titulu uložená povinnosť zaplatiť príslušnú sumu
   Návrhy žalobcu

               —

               zrušiť rozhodnutie o zamietnutí žiadosti z 27. júna 2007, zaslané 28. júna 2007,

               —

               zrušiť rozhodnutie o zamietnutí žiadosti z 29. júna 2007, zaslané toho istého dňa,

               —

               zrušiť rozhodnutie o zamietnutí žiadosti z 30. júna 2007, zaslané 2. júla 2007,

               —

               zrušiť rozhodnutie o zamietnutí žiadosti z 2. júla 2007, zaslané toho istého dňa,

               —

               v nevyhnutnom rozsahu zrušiť oznámenie z 29. apríla 2008,

               —

               uložiť Európskej komisii povinnosť, aby žalobcovi z titulu náhrady 100 % príslušných liečebných nákladov zaplatila sumu 4 747,29 eura alebo sumu nižšiu, ktorú bude Súd pre verejnú službu považovať za primeranú a spravodlivú, a ďalej úroky z vyššie uvedenej sumy od 7. novembra 2007 vo výške 10 % ročne s ročnou kapitalizáciou alebo vo výške s kapitalizáciou a dňom, od ktorého úroky začínajú plynúť, ktoré bude Súd pre verejnú službu považovať za primerané,

               —

               zaviazať žalovanú na náhradu trov konania.


title: Vec C-141/08 P: Odvolanie podané 7. apríla 2008 : Foshan Shunde Yongjian Housewares & Hardware Co. Ltd proti rozsudku Súdu prvého stupňa (šiesta komora) z  29. januára 2008 vo veci T-206/07, Foshan Shunde Yongjian Housewares & Hardware/Rada Európskej únie

text:
               21.6.2008

               SK

               Úradný vestník Európskej únie

               C 158/11

         Odvolanie podané 7. apríla 2008: Foshan Shunde Yongjian Housewares & Hardware Co. Ltd proti rozsudku Súdu prvého stupňa (šiesta komora) z 29. januára 2008 vo veci T-206/07, Foshan Shunde Yongjian Housewares & Hardware/Rada Európskej únie
   (Vec C-141/08 P)
   (2008/C 158/16)
   Jazyk konania: francúzština
   Účastníci konania

      Odvolateľ: Foshan Shunde Yongjian Housewares & Hardware Co. Ltd (v zastúpení: J.-F. Bellis, advokát, M. G. Vallera, barrister)

      Ďalší účastníci konania: Rada Európskej únie, Komisia Európskych spoločenstiev, Vale Mill (Rochdale) Ltd, Pirola SpA, Colombo New Scal SpA, Talianska republika
   Návrhy odvolateľa

               —

               zrušiť napadnutý rozsudok,

               —

               vyhovieť tým istým návrhom, ktoré boli predložené v rámci konania na Súde prvého stupňa vo veci T-206/07, teda zrušiť nariadenie (ES) č. 452/2007 (1) v rozsahu, v akom sa vzťahuje na odvolateľa,

               —

               zaviazať Radu na náhradu trov konania, ktoré vznikli v konaniach na Súde prvého stupňa a Súdnom dvore.

         Odvolacie dôvody a hlavné tvrdenia
   Odvolateľ uvádza na podporu svojho odvolania dva odvolacie dôvody.
   V rámci svojho prvého odvolacieho dôvodu odvolateľ Súdu prvého stupňa vytýka, že neodpovedal na prvý žalobný dôvod, ktorým sa domáhal zrušenia, pričom ho zamietol na základe záveru, ktorý je v zjavnom rozpore s dokumentmi v spise, a teda že diskusia týkajúca sa výkladu článku 2 ods. 7 písm. c) základného nariadenia (2) a bodu 44 rozsudku Súdu prvého stupňa zo 14. novembra 2006, Nanjing Metalink/Rada (T-138/02, Zb. s. II-4347) je irelevantná. Samotná Rada totiž vo svojom vyjadrení k žalobe uviedla, že práve preto, že Komisia dospela k záveru, že podmienky potrebné na zmenu pôvodne zvoleného riešenia, ktoré boli uvedené v už citovanom rozsudku, neboli splnené, zmenila svoje konečné stanovisko, ktorým bol odvolateľovi priznaný štatút podniku pôsobiaceho v trhovom hospodárstve. Súd prvého stupňa teda vo svojom odôvodnení vychádzal z nepresných záverov a zároveň sa nevyjadril k výkladu článku 2 ods. 7 písm. c) predmetného základného nariadenia a k otázke, či tento článok Komisii umožňuje zmeniť v priebehu konania svoje pôvodné stanovisko týkajúce sa toho, či má alebo nemá byť priznaný štatút podniku pôsobiaceho v trhovom hospodárstve.
   V rámci svojho druhého odvolacieho dôvodu odvolateľ tvrdí, že Súd prvého stupňa dospel k nesprávnemu záveru, že porušenie jeho práv na obranu, hoci bolo týmto súdom zistené a potvrdené, nemohlo viesť k zrušeniu napadnutého rozhodnutia, pretože neexistovala žiadna možnosť, že by správne konanie mohlo skončiť s iným výsledkom. Diskusie o výklade článku 2 ods. 7 písm. c) základného nariadenia a bodu 44 už citovaného rozsudku Nanjing Metalink mali podľa odvolateľa rozhodujúcu úlohu v správnom konaní a keby sa Komisia riadila procesnými požiadavkami článku 20 ods. 5 základného nariadenia, odvolateľ by mohol uplatniť svoj vlastný výklad článku 2 ods. 7 písm. c) základného nariadenia.

      (1)  Nariadenie Rady (ES) č. 452/2007 z 23. apríla 2007, ktorým sa ukladá konečné antidumpingové clo a s konečnou platnosťou vyberanie dočasného cla uloženého na dovoz žehliacich dosiek s pôvodom v Čínskej ľudovej republike a na Ukrajine (Ú. v. EÚ L 109, s. 12).

      (2)  Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. ES L 56, 1996, s. 1; Mim. vyd. 11/010, s. 45).


title: Vec C-256/15: Rozsudok Súdneho dvora (piata komora) z 15. decembra 2016 (návrh na začatie prejudiciálneho konania, ktorý podal Vrhovno sodišče Republike Slovenije – Slovinsko) – Drago Nemec/Slovinská republika (Návrh na začatie prejudiciálneho konania — Smernica 2000/35/ES — Boj proti oneskoreným platbám — Právomoc Súdneho dvora — Transakcia uzavretá pred pristúpením Slovinskej republiky k Európskej únii — Pôsobnosť — Pojem „obchodná transakcia“ — Pojem „podnik“ — Maximálna výška úrokov z omeškania)

text:
               13.2.2017

               SK

               Úradný vestník Európskej únie

               C 46/4

         Rozsudok Súdneho dvora (piata komora) z 15. decembra 2016 (návrh na začatie prejudiciálneho konania, ktorý podal Vrhovno sodišče Republike Slovenije – Slovinsko) – Drago Nemec/Slovinská republika
   (Vec C-256/15) (1)

   ((Návrh na začatie prejudiciálneho konania - Smernica 2000/35/ES - Boj proti oneskoreným platbám - Právomoc Súdneho dvora - Transakcia uzavretá pred pristúpením Slovinskej republiky k Európskej únii - Pôsobnosť - Pojem „obchodná transakcia“ - Pojem „podnik“ - Maximálna výška úrokov z omeškania))
   (2017/C 046/05)
   Jazyk konania: slovinčina

      Vnútroštátny súd, ktorý podal návrh na začatie prejudiciálneho konania

   Vrhovno sodišče Republike Slovenije

      Účastníci konania pred vnútroštátnym súdom

      Žalobca: Drago Nemec

      Žalovaná: Slovinská republika

      Výrok rozsudku

               1.

               Článok 2 bod 1 smernice Európskeho parlamentu a Rady 2000/35/ES z 29. júna 2000 o boji proti oneskoreným platbám v obchodných transakciách sa má vykladať v tom zmysle, že fyzickú osobu, ktorá má živnostenské oprávnenie, treba považovať za „podnik“ v zmysle tohto ustanovenia, a transakciu, ktorú táto osoba uzavrie, za „obchodnú transakciu“ v zmysle toho istého ustanovenia, pokiaľ táto transakcia, hoci sa netýka činnosti, na ktorú bolo vydané uvedené oprávnenie, patrí do rámca systematicky a sústavne vykonávanej nezávislej hospodárskej alebo odbornej činnosti, čo s ohľadom na všetky okolnosti prejednávanej veci musí overiť vnútroštátny súd.

               2.

               Smernica 2000/35 sa má vykladať v tom zmysle, že jej neodporuje ustanovenie vnútroštátnej právnej úpravy, akým je § 376 Obligacijski zakonik (záväzkový zákonník), ktorý stanovuje, že nahromadené a nezaplatené úroky z omeškania prestávajú plynúť, keď ich výška dosiahne výšku istiny.

      (1)  Ú. v. EÚ C 302, 14.9.2015.


title: Vec T-170/09: Rozsudok Všeobecného súdu z  10. októbra 2012 — Shanghai Biaowu High-Tensile Fasteners a Shanghai Prime Machinery/Rada [ „Dumping — Dovoz určitých spojovacích materiálov zo železa alebo ocele s pôvodom v Číne — Štatút podniku pôsobiaceho v trhovom hospodárstve — Lehota na prijatie rozhodnutia týkajúceho sa tohto štatútu — Zásada riadnej správy vecí verejných — Dôkazné bremeno — Povinnosť odôvodnenia — Článok 2 ods. 7 písm. b) a c) a článok 2 ods. 10 nariadenia (ES) č. 384/96 [teraz článok 2 ods. 7 písm. b) a c) a článok 2 ods. 10 nariadenia (ES) č. 1225/2009]“ ]

text:
               24.11.2012

               SK

               Úradný vestník Európskej únie

               C 366/30

         Rozsudok Všeobecného súdu z 10. októbra 2012 — Shanghai Biaowu High-Tensile Fasteners a Shanghai Prime Machinery/Rada
   (Vec T-170/09) (1)

   (Dumping - Dovoz určitých spojovacích materiálov zo železa alebo ocele s pôvodom v Číne - Štatút podniku pôsobiaceho v trhovom hospodárstve - Lehota na prijatie rozhodnutia týkajúceho sa tohto štatútu - Zásada riadnej správy vecí verejných - Dôkazné bremeno - Povinnosť odôvodnenia - Článok 2 ods. 7 písm. b) a c) a článok 2 ods. 10 nariadenia (ES) č. 384/96 [teraz článok 2 ods. 7 písm. b) a c) a článok 2 ods. 10 nariadenia (ES) č. 1225/2009])
   2012/C 366/56
   Jazyk konania: angličtina

      Účastníci konania

      Žalobcovia: Shanghai Biaowu High-Tensile Fasteners Co. Ltd (Baoshan, Čína) a Shanghai Prime Machinery Co. Ltd (Šanghaj, Čína) (v zastúpení: pôvodne K. Adamantopoulos a Y. Melin, neskôr Y. Melin, V. Akritidis a F. Crespo, advokáti)

      Žalovaná: Rada Európskej únie (v zastúpení: pôvodne J.-P. Hix, splnomocnený zástupca, za právnej pomoci G. Berrisch a G. Wolf, advokáti, neskôr J.-P. Hix a B. Driessen, splnomocnení zástupcovia, za právnej pomoci G. Berrisch, advokáti)

      Vedľajší účastníci, ktorí v konaní podporujú žalovanú: Európska komisia (v zastúpení: H. van Vliet a C. Clyne, splnomocnení zástupcovia) a Európsky inštitút pre priemyselné spojovacie materiály AISBL (EIFI) (Brusel, Belgicko) (v zastúpení: pôvodne J. Bourgeois, Y. van Gerven a E. Wäktare, neskôr J. Bourgeois, advokáti)

      Predmet veci

   Návrh na čiastočné zrušenie nariadenia Rady (ES) č. 91/2009 z 26. januára 2009, ktorým sa ukladá konečné antidumpingové clo na dovoz určitých spojovacích materiálov zo železa alebo ocele s pôvodom v Čínskej ľudovej republike (Ú. v. EÚ L 29, s. 1)

      Výrok rozsudku

               1.

               Žaloba sa zamieta.

               2.

               Shanghai Biaowu High-Tensile Fasteners Co. Ltd a Shanghai Prime Machinery Co. Ltd znášajú svoje vlastné trovy konania a sú povinní nahradiť trovy konania, ktoré vznikli Rade Európskej únie a Európskemu inštitútu pre priemyselné spojovacie materiály AISBL.

               3.

               Európska komisia znáša svoje vlastné trovy konania.

      (1)  Ú. v. EÚ C 153, 4.7.2009.


title: Vec T-134/09: Rozsudok Všeobecného súdu z  28. júna 2012 — Basile a I Marchi Italiani/ÚHVT — Osra (B. Antonio Basile 1952) [ „Ochranná známka Spoločenstva — Konanie o vyhlásenie neplatnosti — Obrazová ochranná známka Spoločenstva B. Antonio Basile 1952 — Skoršia národná slovná ochranná známka BASILE — Relatívny dôvod zamietnutia — Prepadnutie práv v dôsledku strpenia — Článok 53 ods. 2 nariadenia (ES) č. 40/94 [teraz článok 54 ods. 2 nariadenia (ES) č. 207/2009] — Pravdepodobnosť zámeny — Článok 8 ods. 1 nariadenia č. 40/94 (teraz článok 8 ods. 1 nariadenia č. 207/2009)“ ]

text:
               11.8.2012

               SK

               Úradný vestník Európskej únie

               C 243/15

         Rozsudok Všeobecného súdu z 28. júna 2012 — Basile a I Marchi Italiani/ÚHVT — Osra (B. Antonio Basile 1952)
   (Vec T-134/09) (1)

   (Ochranná známka Spoločenstva - Konanie o vyhlásenie neplatnosti - Obrazová ochranná známka Spoločenstva B. Antonio Basile 1952 - Skoršia národná slovná ochranná známka BASILE - Relatívny dôvod zamietnutia - Prepadnutie práv v dôsledku strpenia - Článok 53 ods. 2 nariadenia (ES) č. 40/94 [teraz článok 54 ods. 2 nariadenia (ES) č. 207/2009] - Pravdepodobnosť zámeny - Článok 8 ods. 1 nariadenia č. 40/94 (teraz článok 8 ods. 1 nariadenia č. 207/2009))
   2012/C 243/26
   Jazyk konania: taliančina

      Účastníci konania

      Žalobcovia: Antonio Basile (Giugliano in Campania, Taliansko) a I Marchi Italiani Srl (Neapol, Taliansko) (v zastúpení: G. Militerni, L. Militerni a F. Gimmelli, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne A. Sempio, neskôr P. Bullock, splnomocnení zástupcovia)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Osra SA (Rovereta, San-Marino) (v zastúpení: A. Masetti Zannini de Concina, R. Cartella a G. Petrocchi, advokáti)

      Predmet veci

   Žaloba podaná proti rozhodnutiu druhého odvolacieho senátu ÚHVT z 9. januára 2009 (vec R 1436/2007-2) týkajúcemu sa konania o vyhlásenie neplatnosti medzi spoločnosťou Osra SA a Antonio Basile

      Výrok rozsudku

               1.

               Vo veci T-134/09 sa meno žalobkyne v druhom rade I Marchi Italiani Srl vymazáva zo zoznamu žalobcov.

               2.

               Žaloba sa zamieta.

               3.

               Antonio Basile je povinný nahradiť trovy konania, s výnimkou trov, ktoré sú spojené so späťvzatím žaloby.

               4.

               I Marchi Italiani Srl znáša svoje vlastné trovy konania.

      (1)  Ú. v. EÚ C 141, 20.6.2009.


title: Vec C-450/08: Uznesenie predsedu prvej komory Súdneho dvora z  12. marca 2010 (návrh na začatie prejudiciálneho konania, ktorý podal Landgericht Tübingen — Nemecko) — FGK Gesellschaft für Antriebsmechanik mbH/Notar Gerhard Schwenkel, za účasti: predsedníčka Landgericht Tübingen

text:
               5.6.2010

               SK

               Úradný vestník Európskej únie

               C 148/22

         Uznesenie predsedu prvej komory Súdneho dvora z 12. marca 2010 (návrh na začatie prejudiciálneho konania, ktorý podal Landgericht Tübingen — Nemecko) — FGK Gesellschaft für Antriebsmechanik mbH/Notar Gerhard Schwenkel, za účasti: predsedníčka Landgericht Tübingen
   (Vec C-450/08) (1)

   2010/C 148/35

      Jazyk konania: nemčina

   Predseda prvej komory nariadil výmaz veci.

      (1)  Ú. v. EÚ C 69, 21.3.2009.


title: Vec T-178/05: Žaloba podaná 5. mája 2005: Spojené kráľovstvo Veľkej Británie a Severného Írska proti Komisii Európskych spoločenstiev

text:
               25.6.2005

               SK

               Úradný vestník Európskej únie

               C 155/30

         Žaloba podaná 5. mája 2005: Spojené kráľovstvo Veľkej Británie a Severného Írska proti Komisii Európskych spoločenstiev
   (Vec T-178/05)
   (2005/C 155/58)
   Jazyk konania: angličtina
   Spojené kráľovstvo Veľkej Británie a Severného Írska, v zastúpení: C. Jackson, splnomocnený zástupca, za právnej pomoci M. Hoskins, Barrister, podalo 5. mája 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               spojil na spoločné konanie predmetnú žalobu so žalobou, ktorú žalobca podal 11. apríla 2005 podľa článku 230 ES, a ktorou navrhol zrušenie zamietavého rozhodnutia Komisie obsiahnutého v liste z 1. februára 2005 ohľadom zmeny národného alokačného plánu,

               —

               zrušil rozhodnutie Komisie C(2005) 1081 final z 12. apríla 2005 o návrhu zmeny národného alokačného plánu pre prideľovanie kvót na emisie skleníkových plynov, oznámenom Spojeným kráľovstvom v súlade so smernicou Európskeho parlamentu a Rady 2003/87/ES,

               —

               zaviazal Komisiu nahradiť Spojenému kráľovstvu trovy konania.

         Žalobné dôvody a hlavné tvrdenia
   Dňa 30. apríla 2004 oznámilo Spojené kráľovstvo Komisii v súlade so smernicou Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES (1), predbežný národný alokačný plán.
   Dňa 7. júla 2004 vydala Komisia podľa článku 9 ods. 3 tejto smernice rozhodnutie C(2004)2515/4 final o národnom alokačnom pláne Spojeného kráľovstva.
   Po ukončení prác uvedených v predbežnom národnom alokačnom pláne oznámilo Spojené kráľovstvo Komisii 10. novembra 2004, že si želá zmenu predbežného národného alokačného plánu, ktorá by zohľadňovala výsledky týchto prác.
   V napadnutom rozhodnutí Komisia konštatovala, že návrh zmeny národného alokačného plánu predpokladajúci zvýšenie celkových kvót o 19,8 miliónov ton CO2, ktorý Spojené kráľovstvo oznámilo Komisii 10. novembra 2004 a naposledy aktualizovalo 18. februára 2005, je neprípustný.
   Spojené kráľovstvo uvádza, že toto rozhodnutie o neprípustnosti má právne vady a je ho potrebné zrušiť.
   Spojené kráľovstvo uvádza, že napadnuté rozhodnutie je nesprávne z nasledujúcich dôvodov:

               —

               Komisia z dôvodu výslovného označenia národného alokačného plánu nebola oprávnená považovať predbežný alokačný plán Spojeného kráľovstva v napadnutom rozhodnutí za konečný,

               —

               Komisia bola povinná rozhodnúť o zmene národného alokačného plánu Spojeného kráľovstva čo najskôr, a tak Spojenému kráľovstvu umožniť splniť si svoje povinnosti vyplývajúce zo smernice,

               —

               Rozhodnutie Komisie C(2004) 2515/4 final nemôže vylúčiť ako ani obmedziť zohľadnenie pripomienok verejnosti vyžadované v bode 9 prílohy III a v článku 11 ods. 1 smernice a členskému štátu musí byť umožnené po vypočutí verejnosti navrhnúť akékoľvek nevyhnutné zmeny,

               —

               Článok 3 rozhodnutia Komisie C(2004) 2515/4 final Spojenému kráľovstvu dovoľuje oznámiť Komisii akékoľvek zmeny, vrátane takých, ktoré majú za následok zvýšenie pridelených kvót.

      (1)  Ú. v. L 275, z 25. 10. 2003, s. 32


title: Vec T-409/06: Rozsudok Všeobecného súdu zo 4. marca 2010 — Sun Sang Kong Yuen Shoes Factory/Rada ( Dumping — Dovoz obuvi so zvrškom z usne s pôvodom v Číne a vo Vietname — Štatút podniku pôsobiaceho v trhovom hospodárstve — Výber vzorky — Odmietnutie spolupráce — Právo na obhajobu — Ujma — Povinnosť odôvodnenia )

text:
               1.5.2010

               SK

               Úradný vestník Európskej únie

               C 113/38

         Rozsudok Všeobecného súdu zo 4. marca 2010 — Sun Sang Kong Yuen Shoes Factory/Rada
   (Vec T-409/06) (1)

   („Dumping - Dovoz obuvi so zvrškom z usne s pôvodom v Číne a vo Vietname - Štatút podniku pôsobiaceho v trhovom hospodárstve - Výber vzorky - Odmietnutie spolupráce - Právo na obhajobu - Ujma - Povinnosť odôvodnenia“)
   2010/C 113/59
   Jazyk konania: angličtina

      Účastníci konania

      Žalobkyňa: Sun Sang Kong Yuen Shoes Factory (Hui Yang) Corp. Ltd (Hui Yang City, Čína) (v zastúpení: I. MacVay, solicitor, R. Thompson, QC, a K. Beal, barrister)

      Žalovaná: Rada Európskej únie (v zastúpení: J.-P. Hix, splnomocnený zástupca, za právnej pomoci G. Berrisch, advokát)

      Vedľajší účastnci, ktorí v konaní podporujú žalovanú: Európska komisia, (v zastúpení: H. van Vliet a T. Scharf, splnomocnení zástupcovia), Európska konfederácia obuvníckeho priemyslu (CEC) (Brusel, Belgicko) (v zastúpení: pôvodne P. Vlaemminck, G. Zonnekeyn a S. Verhulst, neskôr P. Vlaemminck a A. Hubert, advokáti), BA.LA. di Lanciotti Vittorio & C. Sas (Monte Urano, Taliansko) a ostatní šestnásti účastníci konania, ktorých mená sú uvedené v prílohe rozsudku (v zastúpení: G. Celona, P. Tabellini a C. Cavaliere, advokáti)

      Predmet veci

   Návrh na čiastočné zrušenie nariadenia Rady (ES) č. 1472/2006 z 5. októbra 2006, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz určitej obuvi so zvrškom z usne s pôvodom v Čínskej ľudovej republike a vo Vietname (Ú. v. EÚ L 275, s. 1), v rozsahu, v akom sa vzťahuje na žalobkyňu

      Výrok rozsudku

               1.

               Žaloba sa zamieta.

               2.

               Spoločnosť Sun Sang Kong Yuen Shoes Factory (Hui Yang) Corp. Ltd znáša svoje vlastné trovy konania a je povinná nahradiť trovy konania Rady Európskej únie.

               3.

               Európska komisia, Európska konfederácia obuvníckeho priemyslu (CEC), BA.LA. di Lanciotti Vittorio & C. Sas a šestnásť ďalších vedľajších účastníkov konania, ktorých mená sú uvedené v prílohe rozsudku, znášajú svoje vlastné trovy konania.

      (1)  Ú. v. EÚ C 42, 24.2.2007.


title: Vec F-92/07: Žaloba podaná 17. septembra 2007 – Evraets/Komisia

text:
               24.11.2007

               SK

               Úradný vestník Európskej únie

               C 283/44

         Žaloba podaná 17. septembra 2007 – Evraets/Komisia
   (Vec F-92/07)
   (2007/C 283/79)
   Jazyk konania: francúzština
   Účastníci konania

      Žalobca: Pascal Evraets (Lambusart, Belgicko) (v zastúpení: N. Lhoëst, advokát)

      Žalovaná: Komisia Európskych spoločenstiev
   Návrhy žalobcu

               —

               zrušiť rozhodnutie menovacieho orgánu, ktorým bol zverejnený zoznam úradníkov povýšených do platovej triedy AST 4 v rámci povyšovania za rok 2006, v rozsahu, v akom Komisia nezohľadnila nárok žalobcu na povýšenie v rámci povyšovania za rok 2006 a neuviedla meno žalobcu na zozname povýšených úradníkov,

               —

               ak je potrebné, zrušiť výslovné rozhodnutie Komisie zo 6. júna 2007, ktorým bola zamietnutá sťažnosť žalobcu podľa článku 90 ods. 2 služobného poriadku úradníkov Európskych spoločenstiev (služobný poriadok) podaná 16. februára 2007,

               —

               zaviazať Komisiu na náhradu trov konania.

         Žalobné dôvody a hlavné tvrdenia
   Žalobca, bývalý dočasný zamestnanec vymenovaný po úspešnom absolvovaní interného výberového konania za úradníka platovej triedy AST 3 od 16. apríla 2004, nebol považovaný za spĺňajúceho podmienky na povýšenie v rámci povyšovania za rok 2006, lebo nepreukázal schopnosť pracovať v treťom jazyku v súlade s článkom 45 ods. 2 služobného poriadku.
   Na podporu svojej žaloby uplatňuje žalobca tri dôvody založené na porušení článku 45 ods. 1 služobného poriadku a na nezákonnosti článku 10 ods. 5 všeobecných vykonávacích ustanovení článku 45 služobného poriadku. Žalobca tvrdí, že podľa článku 45 ods. 1 služobného poriadku, podľa ktorého treba na účely povýšenia dvojročnú prax, mohol byť povýšený k 16. aprílu 2006, teda pred nadobudnutím účinnosti požiadavky preukázať schopnosť pracovať v treťom jazyku. V podstate článok 11 prílohy XIII služobného poriadku stanovuje, že článok 45 ods. 2 sa nevzťahuje na povýšenia, ktoré nadobudli účinnosť pred 1. májom 2006. Komisia porušila článok 45 ods. 1 služobného poriadku tým, že požadovala od žalobcu schopnosť pracovať v treťom jazyku, vzhľadom na to, že jeho povýšenie nadobudlo podľa článku 10 ods. 5 všeobecných vykonávacích ustanovení účinnosť až 1. mája 2006.
   Druhý dôvod je založený na existencii rozdielov v zaobchádzaní a nezákonnosti jednak článku 11 prílohy XIII služobného poriadku a jednak článku 1 bodu 1 spoločných pravidiel o pravidlách uplatnenia článku 45 ods. 2 služobného poriadku, ktoré Komisia prijala 19. júla 2006. Žalobca najmä uplatňuje, že úradníci prijatí medzi 15. aprílom 2004 a 30. aprílom 2004 boli zamestnaní podľa rovnakých ustanovení služobného poriadku ako úradníci prijatí pred 15. aprílom 2004, teda pred nadobudnutím účinnosti článku 45 ods. 2 služobného poriadku. Tým, že na úradníkov prijatých medzi 15. aprílom a 30. aprílom 2004 sa vzťahujú prísnejšie pravidlá pre povyšovanie ako na úradníkov prijatých pred 15. aprílom 2004, spôsobujú článok 11 prílohy XIII služobného poriadku a článok 1 bod 1 spoločných pravidiel diskrimináciu. Žalobca ďalej zdôrazňuje, že podľa článku 5 ods. 3 prílohy XIII služobného poriadku nie je na účely prvého povýšenia požadovaná znalosť tretieho jazyka v prípade úradníkov, ktorí, hoci boli prijatí po 1. máji 2004, predtým pôsobili ako dočasní zamestnanci. Bolo by teda nezákonné požadovať znalosť tretieho jazyka od úradníkov, ktorí boli, tak ako žalobca, vymenovaní pred uvedeným dátumom.
   Tretí dôvod je založený na porušení zásady správneho úradného postupu, efektivity a legitímnej dôvery. Žalobca najmä tvrdí, že v súvislosti s vykonaním článku 45 ods. 1 služobného poriadku Komisia nepreukázala všetku potrebnú starostlivosť a nereagovala na legitímne očakávania úradníkov, ktorí prichádzali do úvahy na povýšenie v rámci povyšovania za rok 2006. Komisia najmä neprijala vhodné prechodné ustanovenia a neprijala včas potrebné opatrenia, aby umožnila žalobcovi naučiť sa tretí jazyk a splniť tak podmienky na povýšenie.


title: Vec T-105/12: Uznesenie Všeobecného súdu z  11. októbra 2012 — Grécko/Komisia

text:
               1.12.2012

               SK

               Úradný vestník Európskej únie

               C 373/13

         Uznesenie Všeobecného súdu z 11. októbra 2012 — Grécko/Komisia
   (Vec T-105/12) (1)

   2012/C 373/25
   Jazyk konania: gréčtina
   Predseda prvej komory nariadil výmaz veci.

      (1)  Ú. v. EÚ C 133, 5.5.2012.


title: Vec C-219/05: Rozsudok Súdneho dvora (piata komora) z  19. apríla 2007 – Komisia Európskych spoločenstiev/Španielske kráľovstvo (Nesplnenie povinnosti členským štátom — Smernica 91/271/EHS — Znečistenie a škodlivosť — Čistenie komunálnych odpadových vôd — Aglomerácia Sueca, jej pobrežné okrsky a niektoré obce oblasti La Ribera — Vypúšťanie do citlivej oblasti bez čistenia)

text:
               28.4.2007

               SK

               Úradný vestník Európskej únie

               C 96/8

         Rozsudok Súdneho dvora (piata komora) z 19. apríla 2007 – Komisia Európskych spoločenstiev/Španielske kráľovstvo
   (Vec C-219/05) (1)

   (Nesplnenie povinnosti členským štátom - Smernica 91/271/EHS - Znečistenie a škodlivosť - Čistenie komunálnych odpadových vôd - Aglomerácia Sueca, jej pobrežné okrsky a niektoré obce oblasti La Ribera - Vypúšťanie do citlivej oblasti bez čistenia)
   (2007/C 96/12)
   Jazyk konania: španielčina
   Účastníci konania

      Žalobkyňa: Komisia Európskych spoločenstiev (v zastúpení: D. Recchia, splnomocnený zástupca)

      Žalované: Španielske kráľovstvo (v zastúpení: E. Braquehais Conesa a I. del Cuvillo Contreras, splnomocnení zástupcovia)
   Predmet veci
   Nesplnenie povinnosti členským štátom – Porušenie článkov 3 a 4 a článku 5 ods. 2 smernice Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, s. 40, Mim. vyd. 15/002, s. 26) – Komunálne odpadové vody aglomerácie Sueca, jej pobrežných aglomerácií a niektorých obcí oblasti La Ribera – Vypúšťanie do citlivej oblasti bez primeraného čistenia)
   Výrok rozsudku

               1.

               Španielske kráľovstvo si tým, že neprijalo potrebné opatrenia na to, aby od 31. decembra 1998 zabezpečilo primerané čistenie komunálnych odpadových vôd z aglomerácie Sueca, jej pobrežných okrskov (El Perelló, Les Palmeres, Mareny de Barrequetes, Playa del Rey a Boga de Mar) ako aj niektorých obcí oblasti La Ribera (Benifaió, Sollana a Almussafes) pred ich vypustením do oblasti označenej za citlivú, nesplnilo povinnosti, ktoré mu vyplývajú z článkov 3 ods. 1 druhého pododseku a článku 5 ods. 2 smernice Rady 91/271/EHS z 21. mája 1991 o čistení komunálnych odpadových vôd, pričom toto posledné ustanovenie je vykladané v spojení s článkom 4 ods. 4 uvedenej smernice.

               2.

               Španielske kráľovstvo je povinné nahradiť trovy konania.

      (1)  Ú. v. EÚ C 182, 23.7.2005.


title: Rozsudok Súdu prvého stupňa z 12. januára 2005 vo veci T-334/03, Deutsche Post EURO EXPRESS GmbH proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka Spoločenstva — Slovné označenie EUROPREMIUM — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 40/94)

text:
               19.3.2005

               SK

               Úradný vestník Európskej únie

               C 69/14

      ROZSUDOK SÚDU PRVÉHO STUPŇA

   z 12. januára 2005
   vo veci T-334/03, Deutsche Post EURO EXPRESS GmbH proti Úradu pre harmonizáciu vnútorného trhu (ochranné známky a vzory) (ÚHVT) (1)

   (Ochranná známka Spoločenstva - Slovné označenie EUROPREMIUM - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 40/94)
   (2005/C 69/27)
   Jazyk konania: nemčina
   Vo veci T-334/03, Deutsche Post EURO EXPRESS GmbH, v zastúpení: pôvodne G. Lindhofer, následne K.-U. Jonas, advokáti, ktorí si zvolili adresu na doručovanie v Luxemburgu, proti Úradu pre harmonizáciu vnútorného trhu (ochranné známky a vzory) (ÚHVT) (splnomocnení zástupcovia: pôvodne U. Pfeghar a G. Schneider, následne A. von Mühlendahl a G. Schneider), predmetom ktorej je žaloba proti rozhodnutiu štvrtého odvolacieho senátu ÚHVT z 20. júna 2003 (vec R 348/2002-4), týkajúceho sa zápisu slovného označenia EUROPREMIUM ako ochrannej známky Spoločenstva, Súd prvého stupňa (tretia komora) v zložení: predseda komory J. Azizi, sudcovia M. Jaeger a O. Czúcz, tajomník: B. Pastor, zástupkyňa tajomníka, vyhlásil dňa 12. januára 2005 rozsudok, ktorého výrok znie:

               1)

               Rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 20. júna 2003 (vec R 348/2002-4) sa ruší.

               2)

               Žalovaný je povinný nahradiť trovy konania.

      (1)  Ú. v. EÚ C 289, 29.11.2003


title: Vec C-169/15: Návrh na začatie prejudiciálneho konania, ktorý podal Benelux Gerechtshof (Belgicko) 13. apríla 2015 – Montis Design BV/Goossens Meubelen BV

text:
               13.7.2015

               SK

               Úradný vestník Európskej únie

               C 228/4

         Návrh na začatie prejudiciálneho konania, ktorý podal Benelux Gerechtshof (Belgicko) 13. apríla 2015 – Montis Design BV/Goossens Meubelen BV
   (Vec C-169/15)
   (2015/C 228/04)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Benelux Gerechtshof

      Účastníci konania pred vnútroštátnym súdom

      Žalobkyňa: Montis Design BV

      Žalovaná: Goossens Meubelen BV

      Prejudiciálne otázky

               1.

               Vzťahuje sa lehota ochrany, ktorá sa uvádza v článku 13 ods. 1 smernice o lehote ochrany (1), na autorské práva, ktoré boli pôvodne chránené podľa vnútroštátnych právnych noriem v oblasti autorského práva, ale zanikli pred 1. júlom 1995 z dôvodu nesplnenia, resp. oneskoreného splnenia formálnej požiadavky, konkrétne nepodania, resp. oneskoreného podania vyhlásenia o zachovaní práv v zmysle článku 21 ods. 3 (pôvodného) BTMW?

               2.

               V prípade kladnej odpovede na prvú prejudiciálnu otázku:
               Treba smernicu o lehote ochrany vykladať v tom zmysle, že bráni vnútroštátnej zákonnej úprave, ktorá vedie k tomu, že autorské právo k dielu úžitkového umenia, ktoré zaniklo pred 1. júlom 1995 z dôvodu nesplnenia formálnej požiadavky, sa považuje za zaniknuté s konečnou platnosťou?

               3.

               V prípade kladnej odpovede na druhú prejudiciálnu otázku:
               Ak treba predmetné právo podľa vnútroštátnych právnych noriem vykladať v tom zmysle, že sa v ľubovoľnom čase obnoví alebo nanovo vzniklo: od akého okamihu, je to tak?

      (1)  Smernica Rady č. 93/98/EHS z 29. októbra 1993 o zosúladení lehoty ochrany autorského práva a niektorých príbuzných práv (Ú. v. ES L 290, s. 9; Mim. vyd. 17/001, s. 141), teraz smernica Európskeho parlamentu a Rady 2006/116/ES z 12. decembra 2006 o lehote ochrany autorského práva a niektorých súvisiacich práv (Ú. v. EÚ L 372, s. 12).


title: Výmaz veci T-65/97

text:
               3.9.2005

               SK

               Úradný vestník Európskej únie

               C 217/63

         Výmaz veci T-65/97 (1)

   (2005/C 217/131)

      (Jazyk konania: holandčina)

   Uznesením zo 16. júna 2005 predseda piatej komory Súdu prvého stupňa Európskych spoločenstiev nariadil výmaz veci T-65/97: Th.H.P. Neelen proti Rade Európskej Únie a Komisii Európskych spoločenstiev.

      (1)  Ú. v. ES C 142, 10.5.1997


title: Vec C-680/15: Návrh na začatie prejudiciálneho konania, ktorý podal Bundesarbeitsgericht (Nemecko) 17. decembra 2015 – Asklepios Kliniken Langen-Seligenstadt GmbH/Ivan Felja

text:
               4.4.2016

               SK

               Úradný vestník Európskej únie

               C 118/5

         Návrh na začatie prejudiciálneho konania, ktorý podal Bundesarbeitsgericht (Nemecko) 17. decembra 2015 – Asklepios Kliniken Langen-Seligenstadt GmbH/Ivan Felja
   (Vec C-680/15)
   (2016/C 118/06)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesarbeitsgericht

      Účastníci konania pred vnútroštátnym súdom

      Žalobkyňa: Asklepios Kliniken Langen-Seligenstadt GmbH

      Žalovaný: Ivan Felja

      Prejudiciálne otázky

   I.

               1.

               Bráni článok 3 smernice Rady 2001/23/ES z 12. marca 2001 (1) vnútroštátnej úprave, v ktorej sa stanovuje, že v prípade prevodu podniku alebo závodu prejdú na nadobúdateľa v nezmenenej podobe všetky pracovné podmienky, ktoré boli medzi prevádzateľom a zamestnancom dohodnuté na základe súkromnej autonómie a individuálne v pracovnej zmluve, ako keby sa na nich sám so zamestnancom dohodol v konkrétnej pracovnej zmluve, keď vnútroštátne právo upravuje pre nadobúdateľa možnosť zmeny tak dohodou, ako aj jednostranne?

               2.

               V prípade kladnej odpovede na prvú otázku ako celok alebo v súvislosti s určitou skupinou individuálne dohodnutých pracovných podmienok vyplývajúcich z pracovnej zmluvy medzi prevádzateľom a zamestnancom:
               Vyplýva z uplatnenia článku 3 smernice 2001/23/ES, že z nezmeneného prevodu na nadobúdateľa treba vyňať určité pracovné podmienky dohodnuté na základe súkromnej autonómie medzi prevádzateľom a zamestnancami a že sa majú prispôsobiť len na základe prevodu podniku alebo závodu?

               3.

               Ak podľa kritérií odpovedí Súdneho dvora na prvú a druhú prejudiciálnu otázku individuálny odkaz dohodnutý v konkrétnej zmluve, podľa ktorého sa určité pravidlá z kolektívnej zmluvy dynamickým spôsobom a na základe súkromnej autonómie stávajú obsahom pracovnej zmluvy, neprechádza v nezmenenej podobe na nadobúdateľa:

                           a)

                           Platí to aj vtedy, keď ani prevádzateľ, ani nadobúdateľ nie je stranou kolektívnej zmluvy ani k takej strane nepatrí, t. j. keby sa pravidlá vyplývajúce z kolektívnej zmluvy uplatňovali na pracovný vzťah s prevádzateľom už pred prevodom podniku alebo závodu len preto, že bol v pracovnej zmluve na základe súkromnej autonómie dohodnutý odkaz?

                           b)

                           V prípade kladnej odpovede na túto otázku:

         Platí to aj vtedy, keď sú prevádzateľ a nadobúdateľ podnikmi tej istej skupiny?
   II.
   Bráni článok 16 Charty základných práv Európskej únie vnútroštátnej úprave prijatej pri preberaní smerníc 77/187/EHS (2) alebo 2001/23/ES, v ktorej sa stanovuje, že pri prevode podniku alebo závodu je nadobúdateľ viazaný zmluvnými pracovnými podmienkami dohodnutými medzi prevádzateľom a zamestnancom pred prevodom závodu na základe súkromnej autonómie a individuálne takým spôsobom, ako keby ich dohodol on sám, aj vtedy, ak sa týmito podmienkami určité pravidlá kolektívnej zmluvy, ktoré by sa na pracovný vzťah inak neuplatňovali, menia dynamickým spôsobom na obsah pracovnej zmluvy, ak vnútroštátne právo upravuje pre nadobúdateľa možnosti zmeny tak dohodou, ako aj jednostranne?

      (1)  Smernica Rady 2001/23/ES z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov, Ú. v. ES L 82, s. 16; Mim. vyd. 05/004, s. 98.

      (2)  Smernica Rady 77/187/EHS zo 14. februára 1977 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí závodov, Ú. v. ES L 61, s. 26.


title: Vec C-54/09 P: Rozsudok Súdneho dvora (prvá komora) z  29. júla 2010 — Helénska republika/Európska komisia [Odvolanie — Poľnohospodárstvo — Spoločná organizácia trhu s vínom — Pomoc pri reštrukturalizácii a konverzii vinohradov — Nariadenie (ES) č. 1493/1999 — Stanovenie konečných finančných príspevkov členským štátom — Nariadenie (ES) č. 1227/2000 — Článok16 ods. 1 — Lehota — Záväzný charakter]

text:
               11.9.2010

               SK

               Úradný vestník Európskej únie

               C 246/5

         Rozsudok Súdneho dvora (prvá komora) z 29. júla 2010 — Helénska republika/Európska komisia
   (Vec C-54/09 P) (1)

   (Odvolanie - Poľnohospodárstvo - Spoločná organizácia trhu s vínom - Pomoc pri reštrukturalizácii a konverzii vinohradov - Nariadenie (ES) č. 1493/1999 - Stanovenie konečných finančných príspevkov členským štátom - Nariadenie (ES) č. 1227/2000 - Článok16 ods. 1 - Lehota - Záväzný charakter)
   2010/C 246/07
   Jazyk konania: gréčtina

      Účastníci konania

      Odvolateľka: Helénska republika (v zastúpení: I. Chalkias a M. Tassopoulou, splnomocnení zástupcovia)

      Ďalší účastník konania: Európska komisia (v zastúpení: H. Tserepa-Lacombe a F. Jimeno Fernández, splnomocnení zástupcovia)

      Predmet veci

   Odvolanie podané proti rozsudku Súdu prvého stupňa (piata komora) z 11. decembra 2008, vo veci Grécko/Komisia (T-339/06), ktorým Súd prvého stupňa zamietol jej žalobu o neplatnosť rozhodnutia Komisie 2006/669/ES zo 4. októbra 2006 o stanovení konečných finančných príspevkov členským štátom na rozpočtový rok 2006 na určitý počet hektárov na účel reštrukturalizácie a konverzie vinohradov na základe nariadenia Rady (ES) č. 1493/1999 [oznámené pod číslom K(2006) 4348] (Ú. v. EÚ L 75, s. 62), v rozsahu, v akom stanovuje hektáre a konečné finančné príspevky týkajúce sa Grécka

      Výrok rozsudku

               1.

               Odvolanie sa zamieta.

               2.

               Helénska republika je povinná nahradiť trovy konania.

      (1)  Ú. v. EÚ C 82, 4.4.2009.


title: Vec C-443/16: Uznesenie Súdneho dvora (desiata komora) z 9. februára 2017 (návrh na začatie prejudiciálneho konania, ktorý podal Juzgado de lo Contencioso-Administrativo n.° 8 de Madrid – Španielsko) – Francisco Rodrigo Sanz/Universidad Politécnica de Madrid (Návrh na začatie prejudiciálneho konania — Článok 99 Rokovacieho poriadku Súdneho dvora — Smernica 1999/70/ES — Rámcová dohoda o práci na dobu určitú, ktorú uzavreli ETUC, UNICE a CEEP — Doložka 4 — Opätovne uzatvárané pracovné zmluvy na dobu určitú vo verejnom sektore — Reštrukturalizácia univerzitnej organizácie — Vnútroštátna právna úprava — Integrácia učiteľov vysokých škôl do zboru univerzitných učiteľov — Podmienka — Získanie doktorského titulu — Zmena zamestnania na plný pracovný úväzok na zamestnanie na polovičný pracovný úväzok — Uplatnenie výlučne na učiteľov v postavení dočasných zamestnancov — Zásada zákazu diskriminácie)

text:
               24.4.2017

               SK

               Úradný vestník Európskej únie

               C 129/4

         Uznesenie Súdneho dvora (desiata komora) z 9. februára 2017 (návrh na začatie prejudiciálneho konania, ktorý podal Juzgado de lo Contencioso-Administrativo n.o 8 de Madrid – Španielsko) – Francisco Rodrigo Sanz/Universidad Politécnica de Madrid
   (Vec C-443/16) (1)

   ((Návrh na začatie prejudiciálneho konania - Článok 99 Rokovacieho poriadku Súdneho dvora - Smernica 1999/70/ES - Rámcová dohoda o práci na dobu určitú, ktorú uzavreli ETUC, UNICE a CEEP - Doložka 4 - Opätovne uzatvárané pracovné zmluvy na dobu určitú vo verejnom sektore - Reštrukturalizácia univerzitnej organizácie - Vnútroštátna právna úprava - Integrácia učiteľov vysokých škôl do zboru univerzitných učiteľov - Podmienka - Získanie doktorského titulu - Zmena zamestnania na plný pracovný úväzok na zamestnanie na polovičný pracovný úväzok - Uplatnenie výlučne na učiteľov v postavení dočasných zamestnancov - Zásada zákazu diskriminácie))
   (2017/C 129/05)
   Jazyk konania: španielčina

      Vnútroštátny súd, ktorý podal návrh na začatie prejudiciálneho konania

   Juzgado de lo Contencioso-Administrativo no 8 de Madrid

      Účastníci konania

      Žalobca: Francisco Rodrigo Sanz

      Žalovaná: Universidad Politécnica de Madrid

      Výrok

   Doložka 4 bod 1 rámcovej dohody o práci na dobu určitú, uzatvorenej 18. marca 1999, ktorá je uvedená v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že bráni takej vnútroštátnej právnej úprave, akou je právna úprava dotknutá vo veci samej, ktorá v rámci reštrukturalizačných opatrení reorganizácie univerzít umožňuje príslušným správam členského štátu znížiť na polovicu pracovnú dobu učiteľov vysokých škôl zamestnávaných v postavení dočasných zamestnancov z dôvodu, že nemajú doktorský titul, kým na učiteľov vysokých škôl v služobnom pomere, ktorí nemajú doktorský titul, sa toto opatrenie nevzťahuje.

      (1)  Ú. v. EÚ C 410, 7.11.2016.


title: vec C-98/08: Uznesenie predsedu štvrtej komory Súdneho dvora z  21. januára 2009 (návrh na začatie prejudiciálneho konania, ktorý podal Juzgado de lo Mercantil de Madrid — Španielsko) — Asociación de Gestión de Derechos Intelectuales (AGEDI), Asociación de Artistas Intérpretes o Ejecutantes — Sociedad de Gestión de España (AIE)/Sogecable, SA, Canal Satélite Digital SL

text:
               16.5.2009

               SK

               Úradný vestník Európskej únie

               C 113/28

         Uznesenie predsedu štvrtej komory Súdneho dvora z 21. januára 2009 (návrh na začatie prejudiciálneho konania, ktorý podal Juzgado de lo Mercantil de Madrid — Španielsko) — Asociación de Gestión de Derechos Intelectuales (AGEDI), Asociación de Artistas Intérpretes o Ejecutantes — Sociedad de Gestión de España (AIE)/Sogecable, SA, Canal Satélite Digital SL
   (vec C-98/08) (1)

   2009/C 113/54

      Jazyk konania: španielčina

   Predseda štvrtej komory nariadil výmaz veci.

      (1)  Ú. v. EÚ C 128, 24.5.2008.


title: Vec T-410/13: Uznesenie Všeobecného súdu z  30. septembra 2014 – Bitiqi a i./Komisia a i. ( „Žaloba o neplatnosť — Spoločná zahraničná a bezpečnostná politika — Misia Európskej únie na ‚podporu právneho štátu‘ v Kosove (Eulex Kosovo) — Zmluvní zamestnanci — Rozhodnutia vedúceho misie neobnoviť pracovné zmluvy — Zjavný nedostatok právomoci“ )

text:
               24.11.2014

               SK

               Úradný vestník Európskej únie

               C 421/43

         Uznesenie Všeobecného súdu z 30. septembra 2014 – Bitiqi a i./Komisia a i.
   (Vec T-410/13) (1)

   ((„Žaloba o neplatnosť - Spoločná zahraničná a bezpečnostná politika - Misia Európskej únie na ‚podporu právneho štátu‘ v Kosove (Eulex Kosovo) - Zmluvní zamestnanci - Rozhodnutia vedúceho misie neobnoviť pracovné zmluvy - Zjavný nedostatok právomoci“))
   2014/C 421/60
   Jazyk konania: francúzština

      Účastníci konania

      Žalobcovia: Burim Bitiqi (Londýn, Spojené kráľovstvo), Arlinda Gjebrea (Priština, Kosovo), Anna Gorska (Varšava, Poľsko), Agim Hajdini (Londýn), Josefa Martínez Estéve (Valencia, Španielsko), Denis Vasile Miron (Bukurešť, Rumunsko), James Nicholls (Swindon, Spojené kráľovstvo), Zornitsa Popova Glodzhani (Varna, Bulharsko), Andrei Mihai Popovici (Bukurešť) a Amaia San José Ortiz (Llodio, Španielsko) (v zastúpení: pôvodne A. Coolen, D. de Abreu Caldas, É. Marchal a J.-N. Louis, neskôr D. de Abreu Caldas, M. de Abreu Caldas a J.-N. Louis, avocats)

      Žalovaní: Európska komisia (v zastúpení: F. Erlbacher a A.-C. Simon, splnomocnení zástupcovia), Európska služba pre vonkajšiu činnosť (ESVČ) (v zastúpení: S. Marquardt, É. Chaboureau a M. Silva, splnomocnení zástupcovia) a Eulex Kosovo (v zastúpení: B. Borchardt, splnomocnený zástupca, za právnej pomoci A. Fouquet Dörte, avocat)

      Vedľajší účastník, ktorý v konaní podporuje žalovaných: Rada Európskej únie (v zastúpení: A. Vitro a M. Bauer, splnomocnení zástupcovia)

      Predmet veci

   Návrh na zrušenia rozhodnutí vedúceho misie Európskej únie na „podporu právneho štátu“ v Kosove (Eulex Kosovo) z 27. mája a 2. júla 2013 neobnoviť pracovné zmluvy žalobcov

      Výrok

               1.

               Žaloba sa zamieta.

               2.

               Burim Bitiqi, Arlinda Gjebrea, Anna Gorska, Agim Hajdini, Josefa Martínez Estéve, Denis Vasile Miron, James Nicholls, Zornitsa Popova Glodzhani, Andrei Mihai Popovici, Amaia San José Ortiz sú povinní nahradiť trovy konania, ktoré vynaložili Európska komisia, Európska služba pre vonkajšiu činnosť (ESVČ) a Eulex Kosovo.

               3.

               Rada Európskej únie znáša svoje vlastné trovy konania.

      (1)  Ú. v. EÚ C 325, 9.11.2013.


title: Vec C-570/13: Rozsudok Súdneho dvora (piata komora) zo 16. apríla 2015 (návrh na začatie prejudiciálneho konania, ktorý podal Verwaltungsgerichtshof – Rakúsko) – Karoline Gruber/Unabhängiger Verwaltungssenat für Kärnten, EMA Beratungs- und Handels GmbH, Bundesminister für Wirtschaft, Familie und Jugend (Návrh na začatie prejudiciálneho konania — Životné prostredie — Smernica 2011/92/EÚ — Posudzovanie vplyvov určitých verejných alebo súkromných projektov na životné prostredie — Výstavba obchodného centra — Záväzný účinok správneho rozhodnutia o neuskutočnení posudzovania vplyvov — Neúčasť verejnosti)

text:
               15.6.2015

               SK

               Úradný vestník Európskej únie

               C 198/8

         Rozsudok Súdneho dvora (piata komora) zo 16. apríla 2015 (návrh na začatie prejudiciálneho konania, ktorý podal Verwaltungsgerichtshof – Rakúsko) – Karoline Gruber/Unabhängiger Verwaltungssenat für Kärnten, EMA Beratungs- und Handels GmbH, Bundesminister für Wirtschaft, Familie und Jugend
   (Vec C-570/13) (1)

   ((Návrh na začatie prejudiciálneho konania - Životné prostredie - Smernica 2011/92/EÚ - Posudzovanie vplyvov určitých verejných alebo súkromných projektov na životné prostredie - Výstavba obchodného centra - Záväzný účinok správneho rozhodnutia o neuskutočnení posudzovania vplyvov - Neúčasť verejnosti))
   (2015/C 198/10)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Verwaltungsgerichtshof

      Účastníci konania pred vnútroštátnym súdom

      Žalobkyňa: Karoline Gruber

      Žalovaní: Unabhängiger Verwaltungssenat für Kärnten, EMA Beratungs- und Handels GmbH, Bundesminister für Wirtschaft, Familie und Jugend

      Výrok rozsudku

   Článok 11 smernice Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie sa má vykladať v tom zmysle, že bráni vnútroštátnej právnej úprave, o akú ide v konaní vo veci samej, podľa ktorej má správne rozhodnutie o tom, že v prípade určitého projektu nie je potrebné uskutočniť posúdenie vplyvov projektu na životné prostredie, záväzný účinok vo vzťahu k susedom vylúčeným z práva podať opravný prostriedok proti uvedenému správnemu rozhodnutiu, a to pod podmienkou, že títo susedia, ktorí sú súčasťou „dotknutej verejnosti“ v zmysle článku 1 ods. 2 tejto smernice, spĺňajú kritériá stanovené vnútroštátnym právom, pokiaľ ide o „dostatočný záujem“ alebo „porušovanie práva“. Vnútroštátnemu súdu prináleží overiť, či je táto podmienka splnená vo veci, o ktorej rozhoduje. V prípade, že je to tak, musí vnútroštátny súd vo vzťahu k uvedeným susedom konštatovať neexistenciu záväzného účinku správneho rozhodnutia o neuskutočnení takéhoto posúdenia.

      (1)  Ú. v. EÚ C 24, 25.1.2014.


title: Vec T-572/15: Žaloba podaná 25. septembra 2015 – Aldi/ÚHVT – Rouard (GOURMET)

text:
               23.11.2015

               SK

               Úradný vestník Európskej únie

               C 389/64

         Žaloba podaná 25. septembra 2015 – Aldi/ÚHVT – Rouard (GOURMET)
   (Vec T-572/15)
   (2015/C 389/72)
   Jazyk, v ktorom bola podaná žaloba: nemčina

      Účastníci konania

      Žalobkyňa: Aldi GmbH & Co. KG (Mülheim an der Ruhr, Nemecko) (v zastúpení: C. Fürsen a N. Bertram, Rechtsanwälte)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastník konania pred odvolacím senátom: Pierre-André Rouard (Madrid, Španielsko)

      Údaje týkajúce sa konania pred ÚHVT

      Prihlasovateľka spornej ochrannej známky: žalobkyňa.

      Dotknutá sporná ochranná známka: obrazová ochranná známka Spoločenstva obsahujúca slovný prvok „GOURMET“ – prihláška č. 1 0 5 09  446.

      Konanie pred ÚHVT: námietkové konanie.

      Napadnuté rozhodnutie: rozhodnutie štvrtého odvolacieho senátu ÚHVT z 24. júla 2015 vo veci R 1985/2013-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil ÚHVT povinnosť nahradiť trovy konania.

      Uvádzané žalobné dôvody

               —

               porušenie článku 63 nariadenia č. 207/2009 v spojení s pravidlom 20 ods. 7 nariadenia č. 2868/95,

               —

               porušenie článku 8 ods. 1 písm. b) nariadenia č. 207/2009.


title: Vec C-249/09: Návrh na začatie prejudiciálneho konania, ktorý podal Tartu Ringkonnakohus (Estónska republika) 7. júla 2009 — Novo Nordisk AS/Ravimiamet

text:
               12.9.2009

               SK

               Úradný vestník Európskej únie

               C 220/22

         Návrh na začatie prejudiciálneho konania, ktorý podal Tartu Ringkonnakohus (Estónska republika) 7. júla 2009 — Novo Nordisk AS/Ravimiamet
   (Vec C-249/09)
   2009/C 220/44
   Jazyk konania: estónčina

      Vnútroštátny súd, ktorý podal návrh na začatie prejudiciálneho konania

   Tartu Ringkonnakohus

      Účastníci konania pred vnútroštátnym súdom

      Odvolateľka: Novo Nordisk AS

      Odporca: Ravimiamet

      Prejudiciálne otázky

               a)

               Má sa článok 87 ods. 2 smernice 2001/83/ES (1) Európskeho parlamentu a Rady zo 6. novembra 2001, ktorou sa ustanovuje zákonník spoločenstva o humánnych liekoch (v znení zmien a doplnení), vykladať v tom zmysle, že sa vzťahuje aj na citáty z medicínskych časopisov alebo iných vedeckých prác, ktoré sú uvedené v reklame na liek určenej pre osoby oprávnené na jeho predpísanie?

               b)

               Má sa článok 87 ods. 2 smernice 2001/83/ES Európskeho parlamentu a Rady zo 6. novembra 2001, ktorou sa ustanovuje zákonník spoločenstva o humánnych liekoch (v znení zmien a doplnení), vykladať v tom zmysle, že zakazuje v reklame na liek uverejniť výroky, ktoré sú v rozpore so súhrnom charakteristických vlastností lieku, ale neprikazuje, aby sa všetky výroky, ktoré sú obsiahnuté v reklame na liek, museli nachádzať v súhrne charakteristických vlastností lieku alebo aby ich bolo možné z údajov uvedených v tomto súhrne odvodiť?

      (1)  Ú. v. ES L 311, s. 67; Mim. vyd. 13/027, s. 69.


title: Vec C-345/07: Uznesenie predsedu Súdneho dvora z  12. decembra 2007 – Komisia Európskych spoločenstiev/Helénska republika

text:
               8.3.2008

               SK

               Úradný vestník Európskej únie

               C 64/32

         Uznesenie predsedu Súdneho dvora z 12. decembra 2007 – Komisia Európskych spoločenstiev/Helénska republika
   (Vec C-345/07) (1)

   (2008/C 64/49)

      Jazyk konania: gréčtina

   Predseda Súdneho dvora nariadil výmaz veci.

      (1)  Ú. v. EÚ C 211, 8.9.2007.


title: Vec F-3/05: Uznesenie Súdu pre verejnú službu (druhá komora) z  15. mája 2006  – Schmit/Komisia (Úradníci — Povýšenie — Hodnotenie — Lehota na podanie sťažnosti — Záujem podať žalobu — Neprípustnosť)

text:
               15.7.2006

               SK

               Úradný vestník Európskej únie

               C 165/33

         Uznesenie Súdu pre verejnú službu (druhá komora) z 15. mája 2006 – Schmit/Komisia
   (Vec F-3/05) (1)

   (Úradníci - Povýšenie - Hodnotenie - Lehota na podanie sťažnosti - Záujem podať žalobu - Neprípustnosť)
   (2006/C 165/65)
   Jazyk konania: francúzština
   Účastníci konania

      Žalobkyňa: Nadine Schmit (Ispra, Taliansko) (v zastúpení: P.-P. Van Gehuchten, P. Jadoul a Ph. Reyniers, advokáti)

      Žalovaná: Komisia Európskych spoločenstiev (v zastúpení: J. Currall a L. Lozano Palacios, splnomocnení zástupcovia)
   Predmet veci
   Na prvom mieste návrh na zrušenie rozhodnutia z 3. decembra 2003, ktorým Komisia žalobkyňu nezaradila medzi úradníkov povýšených za hodnotené obdobie 2003, na druhom mieste návrh na zrušenie rozhodnutia, podľa ktorého neboli predmetom hodnotiacej správy za obdobie 2001-2002 oprávnenia, výkon a správanie žalobkyne vo funkcii, na treťom mieste návrh na náhradu škody údajne spôsobenej v dôsledku uvedených rozhodnutí
   Výrok uznesenia

               1.

               Žaloba sa zamieta ako neprípustná.

               2.

               Každý účastník znáša svoje vlastné trovy konania.

      (1)  Ú. v. EÚ C 6, 8.1.2005 (najskôr zapísaná pod číslom T-419/04 na Súde prvého stupňa Európskych spoločenstiev, neskôr postúpená Súdu pre verejnú službu Európskej únie uznesením z 15.12.2005).


title: Vec T-235/09: Žaloba podaná 17. júna 2009 — Komisia Európskych spoločenstiev/Edificios Inteco, SL

text:
               12.9.2009

               SK

               Úradný vestník Európskej únie

               C 220/33

         Žaloba podaná 17. júna 2009 — Komisia Európskych spoločenstiev/Edificios Inteco, SL
   (Vec T-235/09)
   2009/C 220/70
   Jazyk konania: španielčina

      Účastníci konania

      Žalobkyňa: Komisia Európskych spoločenstiev (v zastúpení: G. Valero Jordana, splnomocnený zástupca)

      Žalovaný: Edificios Inteco, SL (Valladolid, Španielsko)

      Návrhy žalobkyne

               —

               zaviazať žalovaného, aby vrátil žalobkyni sumu 157 238,07 eur, spolu so splatnými úrokmi vo výške 81 686,22 eur až do 1. júna 2009, ako aj s úrokmi za omeškanie vo výške 21,73796 eur/deň od 2. júna 2009 až do úplného splatenia dlhu,

               —

               zaviazať žalovaného na náhradu trov konania.

      Žalobné dôvody a hlavné tvrdenia

   Komisia žiada čiastočné vrátenie súm vyplatených ako preddavok spoločnosti Edificios Inteco, S.L. v rámci zmluvy týkajúcej sa projektu „Energy — Comfort 2000 Fáza I“, ktorej predmetom bola výstavba administratívno-obchodnej budovy v meste Valladolid (Španielsko) a ktorú Komisia vypovedala.
   Na podporu svojich nárokov žalobkyňa uvádza, že žalovaný porušil svoje zmluvné povinnosti.


title: Vec C-240/09: Návrh na začatie prejudiciálneho konania podaný 3. júla 2009 Najvyšším súdom Slovenskej republiky — Lesoochranárske zoskupenie VLK/Ministerstvo životného prostredia Slovenskej republiky

text:
               26.9.2009

               SK

               Úradný vestník Európskej únie

               C 233/3

         Návrh na začatie prejudiciálneho konania podaný 3. júla 2009 Najvyšším súdom Slovenskej republiky — Lesoochranárske zoskupenie VLK/Ministerstvo životného prostredia Slovenskej republiky
   (Vec C-240/09)
   2009/C 233/05
   Jazyk konania: slovenčina

      Vnútroštátny súd, ktorý podal návrh na začatie prejudiciálneho konania

   Najvyšší súd Slovenskej republiky

      Účastníci konania pred vnútroštátnym súdom

      Žalobca: Lesoochranárske zoskupenie VLK

      Žalovaný: Ministerstvo životného prostredia Slovenskej republiky

      Prejudiciálne otázky:

               1.

               Je možné článku 9 Aarhuského dohovoru, a to najmä jeho odseku 3, s prihliadnutím na hlavný cieľ sledovaný touto medzinárodnou zmluvou, tzn. že narúša klasickú koncepciu aktívnej legitimácie tým, že priznáva postavenie účastníka konania aj verejnosti, resp. zainteresovanej verejnosti, priznať bezprostredný účinok („self-executing efect“) medzinárodnej zmluvy za situácie, keď Európska únia po tom, ako dňa 17.02.2005 pristúpila k tejto medzinárodnej zmluve, nevydala do dnešného dňa komunitárny predpis vykonávajúci uvedenú zmluvu pre podmienky komunitárneho práva?

               2.

               Je možné článku 9 Aarhuského dohovoru, a to najmä jeho odseku 3, potom, čo sa stal súčasťou komunitárneho práva, priznať účinok priamej aplikovateľnosti alebo priameho účinku komunitárneho práva v zmysle ustálenej judikatúry Európskeho súdneho dvora?

               3.

               Ak je odpoveď na otázku 1 alebo 2 kladná, potom je možné vykladať čl. 9 ods. 3 Aarhuského dohovoru s prihliadnutím na hlavný cieľ sledovaný touto medzinárodnou zmluvou, že pod pojem „úkony orgánu verejnej správy“ je nutné zahrnúť aj úkon spočívajúci vo vydaní rozhodnutia, tzn. že možnosť prístupu verejnosti k súdnemu konaniu v sebe zahŕňa aj právo napadnúť samotné rozhodnutie správneho orgánu, ktorého nezákonnosť spočíva v dopade na životné prostredie?


title: Vec C-144/14: Rozsudok Súdneho dvora (siedma komora) z 9. júla 2015 (návrh na začatie prejudiciálneho konania, ktorý podal Tribunalul Maramureș – Rumunsko) – Cabinet Medical Veterinar Dr. Tomoiagă Andrei/Direcția Generală Regională a Finanțelor Publice Cluj Napoca prin Administrația Județeană a Finanțelor Publice Maramureș (Návrh na začatie prejudiciálneho konania — Daň z pridanej hodnoty (DPH) — Smernica 2006/112/ES — Články 273 a 287 — Povinnosť registrácie zdaniteľnej osoby na účely DPH z úradnej povinnosti — Zdaniteľnosť služieb veterinárnej starostlivosti — Zásada právnej istoty — Zásada ochrany legitímnej dôvery)

text:
               7.9.2015

               SK

               Úradný vestník Európskej únie

               C 294/7

         Rozsudok Súdneho dvora (siedma komora) z 9. júla 2015 (návrh na začatie prejudiciálneho konania, ktorý podal Tribunalul Maramureș – Rumunsko) – Cabinet Medical Veterinar Dr. Tomoiagă Andrei/Direcția Generală Regională a Finanțelor Publice Cluj Napoca prin Administrația Județeană a Finanțelor Publice Maramureș
   (Vec C-144/14) (1)

   ((Návrh na začatie prejudiciálneho konania - Daň z pridanej hodnoty (DPH) - Smernica 2006/112/ES - Články 273 a 287 - Povinnosť registrácie zdaniteľnej osoby na účely DPH z úradnej povinnosti - Zdaniteľnosť služieb veterinárnej starostlivosti - Zásada právnej istoty - Zásada ochrany legitímnej dôvery))
   (2015/C 294/09)
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Tribunalul Maramureș

      Účastníci konania pred vnútroštátnym súdom

      Žalobca: Cabinet Medical Veterinar Dr. Tomoiagă Andrei

      Žalovaný: Direcția Generală Regională a Finanțelor Publice Cluj Napoca prin Administrația Județeană a Finanțelor Publice Maramureș

      Výrok rozsudku

               1.

               Článok 273 prvý odsek smernice Rady 2006/112/ES z 28. novembra 2006 o spoločnom systéme dane z pridanej hodnoty, zmenenej a doplnenej smernicou Rady 2009/162/EÚ z 22. decembra 2009, neukladá členským štátom povinnosť z úradnej povinnosti zaregistrovať zdaniteľnú osobu na účely výberu dane z pridanej hodnoty len na základe daňových priznaní, iných ako priznania týkajúce sa tejto dane, a to aj pokiaľ tieto daňové priznania umožnili konštatovať, že táto zdaniteľná osoba prekročila prahovú hodnotu na oslobodenie od uvedenej dane.

               2.

               Zásada právnej istoty a zásada ochrany legitímnej dôvery nebránia tomu, aby vnútroštátny daňový orgán rozhodol, že služby veterinárnej starostlivosti za okolností, o aké ide vo veci samej, podliehajú dani z pridanej hodnoty, pokiaľ sa toto rozhodnutie zakladá na jasných pravidlách a pokiaľ prax tohto orgánu nemohla v mysli pozorného a obozretného hospodárskeho subjektu vyvolať primeranú dôveru v neuplatnenie tejto dane na takéto služby, čo preveriť prináleží vnútroštátnemu súdu.

      (1)  Ú. v. EÚ C 212, 7.7.2014.


title: Vec C-247/07: Rozsudok Súdneho dvora (piata komora) zo 4. decembra 2008 – Komisia Európskych spoločenstiev/Spojené kráľovstvo Veľkej Británie a Severného Írska (Nesplnenie povinnosti členským štátom — Smernica 2003/35/ES — Navrhovanie určitých plánov a programov týkajúcich sa životného prostredia — Účasť verejnosti — Neprebratie v stanovenej lehote)

text:
               24.1.2009

               SK

               Úradný vestník Európskej únie

               C 19/3

         Rozsudok Súdneho dvora (piata komora) zo 4. decembra 2008 – Komisia Európskych spoločenstiev/Spojené kráľovstvo Veľkej Británie a Severného Írska
   (Vec C-247/07) (1)

   (Nesplnenie povinnosti členským štátom - Smernica 2003/35/ES - Navrhovanie určitých plánov a programov týkajúcich sa životného prostredia - Účasť verejnosti - Neprebratie v stanovenej lehote)
   (2009/C 19/05)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: M. Konstantinidis a D. Lawunmi, splnomocnení zástupcovia)

      Žalovaný: Spojené kráľovstvo Veľkej Británie a Severného Írska (v zastúpení: V. Jackson, splnomocnený zástupca)
   Predmet veci
   Nesplnenie povinnosti členským štátom – Neprijatie v stanovenej lehote opatrení potrebných na dosiahnutie súladu so smernicou Európskeho parlamentu a Rady 2003/35/ES z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS a 96/61/ES (Ú. v. EÚ L 156, s. 17; Mim. vyd. 15/007, s. 466)
   Výrok rozsudku

               1.

               Spojené kráľovstvo Veľkej Británie a Severného Írska si tým, že v stanovenej lehote neprijalo všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2003/35/ES z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS a 96/61/ES, nesplnilo povinnosti, ktoré mu vyplývajú z tejto smernice.

               2.

               Spojené kráľovstvo Veľkej Británie a Severného Írska je povinné nahradiť trovy konania.

      (1)  Ú. v. EÚ C 170, 21.7.2007.


title: Vec T-479/15: Rozsudok Všeobecného súdu zo 14. septembra 2016 – Lotte/EUIPO – Kuchenmeister (KOALA LAND) („Ochranná známka Európskej únie — Námietkové konanie — Prihláška slovnej ochrannej známky Európskej únie KOALA LAND — Skoršia národná slovná ochranná známka KOALA — Čiastočne zamietnutie prihlášky — Nebezpečenstvo zámeny — Riadne používanie — Článok 8 ods. 1 písm. b) nariadenia (ES) č. 207/2009 — Článok 42 ods. 2 a 3 nariadenia č. 207/2009“)

text:
               24.10.2016

               SK

               Úradný vestník Európskej únie

               C 392/39

         Rozsudok Všeobecného súdu zo 14. septembra 2016 – Lotte/EUIPO – Kuchenmeister (KOALA LAND)
   (Vec T-479/15) (1)

   ((„Ochranná známka Európskej únie - Námietkové konanie - Prihláška slovnej ochrannej známky Európskej únie KOALA LAND - Skoršia národná slovná ochranná známka KOALA - Čiastočne zamietnutie prihlášky - Nebezpečenstvo zámeny - Riadne používanie - Článok 8 ods. 1 písm. b) nariadenia (ES) č. 207/2009 - Článok 42 ods. 2 a 3 nariadenia č. 207/2009“))
   (2016/C 392/51)
   Jazyk konania: nemčina

      Účastníci konania

      Žalobkyňa: Lotte Co. Ltd (Tokio, Japonsko) (v zastúpení: M. Knitter a S. Schicker, avocats)

      Žalovaný: Úrad Európskej únie pre duševné vlastníctvo (v zastúpení: M. Fischer, splnomocnený zástupca)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Kuchenmeister GmbH (Soest, Nemecko) (v zastúpení: P. Blumenthal, advokát)

      Predmet veci

   Žaloba proti rozhodnutiu prvého odvolacieho senátu EUIPO zo 4. júna 2015 (vec R 815/2014-1) týkajúcemu sa námietkového konania medzi Kuchenmeister a Lotte

      Výrok rozsudku

               1.

               Žaloba sa zamieta.

               2.

               Lotte Co. Ltd je povinná nahradiť trovy konania.

      (1)  Ú. v. EÚ C 337, 12.10.2015.


title: Vec T-907/16: Žaloba podaná 22. decembra 2016 – Schwenk Zement/Komisia

text:
               27.2.2017

               SK

               Úradný vestník Európskej únie

               C 63/33

         Žaloba podaná 22. decembra 2016 – Schwenk Zement/Komisia
   (Vec T-907/16)
   (2017/C 063/45)
   Jazyk konania: nemčina

      Účastníci konania

      Žalobkyňa: Schwenk Zement KG (Ulm, Nemecko) (v zastúpení: U. Soltész, M. Raible a G. Wecker, Rechtsanwälte)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil Komisii povinnosť nahradiť trovy konania.

      Dôvody a hlavné tvrdenia

   Táto žaloba o neplatnosť je podaná proti rozhodnutiu Komisie C(2016) 6591 final z 10. októbra 2016 [vec M.7878 – HeidelbergCement/Schwenk/Cemex Hungary/Cemex Croatia (Ú. v. C 374, 2016, s. 1)].
   Na podporu svojej žaloby, žalobkyňa uvádza dva žalobné dôvody.

               1.

               Prvý žalobný dôvod: porušenie článku 1 nariadenia (ES) č. 139/2004 (1), prípadne v spojení s bodom 147 konsolidovaného oznámenia o právomoci Komisie podľa nariadenia (ES) č. 139/2004 (ďalej len „konsolidované oznámenie“).
               Žalobkyňa v rámci prvého žalobného dôvodu tvrdí, že Komisia nemá právomoc na preskúmanie spornej koncentrácie. Ak by sa totiž na žalobkyňu správne prihliadalo tak, že nejde o dotknutý podnik, stropy stanovené v oblasti zisku podľa článku 1 nariadenia (ES) č. 139/2004 by neboli dotknuté.

               2.

               Druhý žalobný dôvod: Nedostatok odôvodnenia.
               Žalobkyňa v tejto súvislosti uvádza, že Komisia istotne poukazovala na existenciu výnimočnej situácie uvedenej v bode 147 konsolidovaného oznámenia, nepreukázala ale, že podmienky v danej oblasti boli skutočne splnené.

      (1)  Nariadenie Rady (ES) č. 139/2004 z 20. januára 2004 o kontrole koncentrácií medzi podnikmi (Ú. v. ES L 24, 2004, s. 1; Mim. vyd. 08/003, s. 40).


title: Vec F-30/16: Žaloba podaná 17. júna 2016 – ZZ a iní/EIB

text:
               16.8.2016

               SK

               Úradný vestník Európskej únie

               C 296/46

         Žaloba podaná 17. júna 2016 – ZZ a iní/EIB
   (Vec F-30/16)
   (2016/C 296/58)
   Jazyk konania: francúzština

      Účastníci konania

      Žalobcovia: ZZ a iní (v zastúpení: L.-Y. Levi)

      Žalovaná: Európska investičná banka (EIB)

      Predmet a opis sporu

   Zrušenie rozhodnutí nachádzajúcich sa vo výplatných listinách za mesiac apríl 2016, stanovujúcich ročnú úpravu platov vo výške 0,6 % na rok 2016 a zrušenie nasledujúcich výplatných listín, a v prípade potreby aj informujúceho oznámenia, ktoré žalovaná zaslala žalobcom 8. marca 2016, ako aj zaviazanie žalovanej na náhradu údajne vzniknutej majetkovej a nemajetkovej ujmy s úrokmi.

      Návrhy žalobcov

               —

               Zrušiť rozhodnutie obsiahnuté vo výplatných listinách žalobcov za mesiac apríl 2016, ktoré stanovuje ročnú úpravu základného platu vo výške 0,6 % na rok 2016, a teda zrušiť obdobné rozhodnutia obsiahnuté v nasledujúcich výplatných listinách, a v prípade potreby aj informujúce oznámenie, ktoré žalovaná zaslala žalobcom 8. marca 2016,

               —

               zaviazať žalovanú na zaplatenie náhrady majetkovej škody pozostávajúcu (i) z nevyplatenej časti platu zodpovedajúcej uplatneniu ročnej úpravy platov na rok 2016, teda zvýšenie o 2,3 % za obdobie od 1. januára 2016 do 31. decembra 2016; (ii) z nevyplatenej časti platu zodpovedajúcej dôsledkom uplatnenia ročnej úpravy vo výške 2,9 % na rok 2016 na sumu platov, ktoré budú vyplácané od januára 2016; (iii) z úrokov z omeškania zo splatných nevyplatených častí platu až do úplného zaplatenia splatných súm, pričom sadzba úrokov z omeškania, ktorá sa má uplatniť, sa vypočíta na základe sadzby stanovenej Európskou centrálnou bankou pre hlavné operácie refinancovania, uplatniteľnej v dotknutom období, zvýšenej o tri percentuálne body a (iv) z náhrady škody z dôvodu straty kúpnej sily,

               —

               zaviazať žalovanú na zaplatenie náhrady nemajetkovej ujmy každému žalobcovi vo výške 1 000 eur,

               —

               zaviazať žalovanú na náhradu trov konania.


title: Rozsudok Súdu prvého stupňa zo 14. októbra 2004 vo veci T-255/02, H proti Súdnemu dvoru Európskych spoločenstiev (Úradníci — Žaloba o náhradu škody — Vystavenie azbestu — Choroby z povolania — Škoda)

text:
               18.12.2004

               SK

               Úradný vestník Európskej únie

               C 314/16

      ROZSUDOK SÚDU PRVÉHO STUPŇA

   zo 14. októbra 2004
   vo veci T-255/02, H proti Súdnemu dvoru Európskych spoločenstiev (1)

   (Úradníci - Žaloba o náhradu škody - Vystavenie azbestu - Choroby z povolania - Škoda)
   (2004/C 314/40)
   Jazyk konania: francúzština
   Vo veci T-255/02, H, úradník Súdneho dvora Európskych spoločenstiev, bytom v Oetrange (Luxembursko), v zastúpení: J. Iturriagagoitia Bassas, advokát, proti Súdnemu dvoru Európskych spoločenstiev (splnomocnený zástupca: M. Schauss, ktorý si zvolil adresu na doručovanie v Luxemburgu), predmetom ktorej je žiadosť o náhradu fyzickej, morálnej, profesijnej a finančnej ujmy údajne utrpenej žalobcom, Súd prvého stupňa (štvrtá komora) v zložení: predseda H. Legal, sudcovia V. Tiili a M. Vilaras; tajomník: J. Palacio González, hlavný referent, vyhlásil dňa 14. októbra 2004 rozsudok, ktorého výrok znie:

               1)

               Žaloba sa zamieta.

               2)

               Každý účastník znáša svoje trovy konania.

      (1)  Ú. v. ES C 274 z 9.11.2002


title: Vec T-868/16: Žaloba podaná 11. decembra 2016 – QI a iní/Komisia a ECB

text:
               30.1.2017

               SK

               Úradný vestník Európskej únie

               C 30/58

         Žaloba podaná 11. decembra 2016 – QI a iní/Komisia a ECB
   (Vec T-868/16)
   (2017/C 030/66)
   Jazyk konania: angličtina

      Účastníci konania

      Žalobcovia: QI (Atény, Grécko) a 15 ďalších žalobcov (v zastúpení: S. Pappas a I. Ioannidis, lawyers)

      Žalované: Európska komisia, Európska centrálna banka

      Návrhy

   Žalobcovia navrhujú, aby Všeobecný súd:

               —

               uložil Európskej únii a/alebo Európskemu systému centrálnych bánk (ESCB) povinnosť zaplatiť im sumy uvedené v žalobe ako náhradu škodu, ktorá im bola spôsobená z dôvodu ich údajnej protiprávnej účasti na reštrukturalizácii dlhu gréckej vlády v dôsledku aktivácie upravených doložiek o spoločnom postupe,

               —

               subsidiárne uložil Únii a/alebo Európskej centrálnej banke (ECB) povinnosť zaplatiť žalobcom sumy uvedené v žalobe ako náhradu škody, ktorá im bola spôsobená protiprávnym vylúčením veriteľov gréckeho verejného sektora z reštrukturalizácie dlhu gréckej vlády,

               —

               v každom prípade uložil ECB povinnosť zaplatiť žalobcom náhrady škody uvedenú v žalobe pre každého žalobcu, ktoré vyplývajú z protiprávneho vylúčenia ESCB z reštrukturalizácie dlhu gréckej vlády,

               —

               uložil ECB a/alebo Únii povinnosť nahradiť trovy konania.

      Dôvody a hlavné tvrdenia

   Na podporu svojej žaloby žalobcovia uvádzajú päť žalobných dôvodov.

               1.

               Prvý žalobný dôvod sa zakladá na tvrdení, že zásahy Únia a/alebo ECB a ESCB boli vykonané ultra vires a v rozpore s článkami 120 až 126 ZFEÚ, článkom 127 a článkom 352 ods. 1 ZFEÚ.

               2.

               Druhý žalobný dôvod sa zakladá na tvrdení, že zásahy ECB a ESCB, najmä pokiaľ ide o vylúčenie ESCB z reštrukturalizácie, sú v rozpore s článkom 123 ZFEÚ.

               3.

               Tretí žalobný dôvod sa zakladá na tvrdení, že zásahy Únie a/alebo ECB a ESCB porušujú práva žalobcov vlastniť majetok chránené podľa článku 17 Charty základných práv Európskej únie.

               4.

               Štvrtý žalobný dôvod sa zakladá na tvrdení, že zásahy Únie a/alebo ECB a ESCB porušujú voľný pohyb kapitálu chránený článkom 63 ZFEÚ.

               5.

               Piaty žalobný dôvod sa zakladá na tvrdení, že zásahy Únie a/alebo ECB a ESCB porušujú práva žalobcov na rovnaké zaobchádzanie chránené článkom 20 Charty základných práv Európskej únie.


title: Vec C-517/16: Návrh na začatie prejudiciálneho konania, ktorý podal Sąd Apelacyjny w Gdańsku (Poľsko) 4. októbra 2016 – Stefan Czerwiński/Zakład Ubezpieczeń Społecznych Oddział w Gdańsku

text:
               23.1.2017

               SK

               Úradný vestník Európskej únie

               C 22/4

         Návrh na začatie prejudiciálneho konania, ktorý podal Sąd Apelacyjny w Gdańsku (Poľsko) 4. októbra 2016 – Stefan Czerwiński/Zakład Ubezpieczeń Społecznych Oddział w Gdańsku
   (Vec C-517/16)
   (2017/C 022/06)
   Jazyk konania: poľština

      Vnútroštátny súd, ktorý podal návrh na začatie prejudiciálneho konania

   Sąd Apelacyjny w Gdańsku

      Účastníci konania pred vnútroštátnym súdom

      Žalobca: Stefan Czerwiński

      Žalovaný: Zakład Ubezpieczeń Społecznych Oddział w Gdańsku

      Prejudiciálne otázky

               1.

               Môže kvalifikácia príslušnej dávky ako dávky patriacej do konkrétnej časti sociálneho zabezpečenia uvedenej v článku 3 nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia, ktorú uskutočnil členský štát vo vyhlásení vykonanom na základe článku 9 uvedeného nariadenia, podliehať posúdeniu vnútroštátnym orgánom alebo súdom?

               2.

               Je dávkou v starobe v zmysle článku 3 ods. 1 písm. d) nariadenia č. 883/2004 preklenovací dôchodok vyplývajúci z ustawa z dnia 19 grudnia 2008 roku o emeryturach pomostowych (zákon o preklenovacích dôchodkoch z 19. decembra 2008) (Zbierka zákonov Poľskej republiky 2015, položka 965 v znení zmien a doplnení)?

               3.

               Vylúčenie – v súvislosti s preddôchodkovými dávkami – zásady sčítania dôb poistenia (článok 66 a odôvodnenie 33 nariadenia č. 883/2004) plní ochrannú funkciu v oblasti sociálneho zabezpečenia vyplývajúcu z článku 48 písm. a) Zmluvy o fungovaní Európskej únie?


title: Vec C-523/11: Návrh na začatie prejudiciálneho konania, ktorý podal Verwaltungsgericht Hannover (Nemecko) 13. októbra 2011 — Laurence Prinz/Region Hannover

text:
               14.1.2012

               SK

               Úradný vestník Európskej únie

               C 13/5

         Návrh na začatie prejudiciálneho konania, ktorý podal Verwaltungsgericht Hannover (Nemecko) 13. októbra 2011 — Laurence Prinz/Region Hannover
   (Vec C-523/11)
   2012/C 13/09
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Verwaltungsgericht Hannover

      Účastníci konania pred vnútroštátnym súdom

      Žalobkyňa: Laurence Prinz

      Žalovaný: Region Hannover

      Prejudiciálna otázka

   Predstavuje skutočnosť, že nemeckej štátnej príslušníčke, ktorá má trvalé bydlisko na nemeckom území a navštevuje vzdelávacie zariadenie v členskom štáte Európskej únie, sa poskytla pomoc na vzdelávanie podľa Bundesausbildungsfördeungsgesetz (spolkový zákon o pomoci na vzdelanie, BAföG) z dôvodu štúdia na tomto zahraničnom vzdelávacom zariadení iba na rok, pretože na začiatku pobytu v zahraničí ešte nemala trvalé bydlisko na nemeckom území aspoň tri roky, právom Únie neodôvodnené obmedzenie práva na voľný pohyb a pobyt priznaného občanom Únie článkami 20 ZFEÚ a 21 ZFEÚ?


title: Vec T-111/11: Rozsudok Všeobecného súdu z  13. septembra 2013 — ClienEarth/Komisia [ „Prístup k dokumentom — Nariadenie (ES) č. 1049/2001 — Štúdie doručené Komisii, ktoré sa týkajú prebratia smerníc v oblasti životného prostredia — Čiastočné zamietnutie prístupu — Výnimka vzťahujúca sa na ochranu účelu inšpekcií, vyšetrovania a kontroly — Konkrétne a individuálne preskúmanie — Súlad s Aarhuským dohovorom — Prevažujúci verejný záujem — Dôsledky prekročenia lehoty na prijatie výslovného rozhodnutia — Rozsah povinnosti aktívneho šírenia informácií o životnom prostredí“ ]

text:
               26.10.2013

               SK

               Úradný vestník Európskej únie

               C 313/21

         Rozsudok Všeobecného súdu z 13. septembra 2013 — ClienEarth/Komisia
   (Vec T-111/11) (1)

   (Prístup k dokumentom - Nariadenie (ES) č. 1049/2001 - Štúdie doručené Komisii, ktoré sa týkajú prebratia smerníc v oblasti životného prostredia - Čiastočné zamietnutie prístupu - Výnimka vzťahujúca sa na ochranu účelu inšpekcií, vyšetrovania a kontroly - Konkrétne a individuálne preskúmanie - Súlad s Aarhuským dohovorom - Prevažujúci verejný záujem - Dôsledky prekročenia lehoty na prijatie výslovného rozhodnutia - Rozsah povinnosti aktívneho šírenia informácií o životnom prostredí)
   2013/C 313/39
   Jazyk konania: angličtina

      Účastníci konania

      Žalobkyňa: ClienEarth (Londýn, Spojené kráľovstvo) (v zastúpení: P. Kirch, advokát)

      Žalovaná: Európska komisia (v zastúpení: pôvodne P. Oliver a C. ten Dam, neskôr P. Oliver a C. Zadra, splnomocnení zástupcovia)

      Predmet veci

   Pôvodne návrh na zrušenie implicitného rozhodnutia Komisie, ktorým bol žalobkyni zamietnutý prístup k určitým dokumentom týkajúcim sa súladu právnych úprav členských štátov s právom Európskej únie v oblasti životného prostredia, neskôr návrh na zrušenie neskoršieho výslovného rozhodnutia z 30. mája 2011 čiastočne zamietajúceho prístup k časti týchto dokumentov

      Výrok rozsudku

               1.

               Žaloba sa zamieta.

               2.

               ClientEarth a Európska komisia znášajú svoje vlastné trovy konania.

      (1)  Ú. v. EÚ C 130, 30.4.2011.